Do sada 327 žrtava zemljotresa u Pakistanu\nSpasioci ukazuju prvu pomoć povređenima u jučerašnjem zemljotresu u Pakistanu\nBroj žrtava snažnog zemljotresa koji je juče pogodio jugozapadni deo zemlje nastavlja da raste. Funkcioneri kažu da je do sada potvrđeno najmanje 327 žrtava potresa koji je porušio na hiljade kuća od nepečene cigle u planinskom području Avaran, u pokrajini Balučistan.\nNa stotine drugih ljudi je povređeno i ostalo bez krova nad glavom.\nSpasilačke ekipe nastoje da prebace povređene u bolnice ali je taj zadatak otežan zbog velikih razaranja. Jedan lokalni funkcioner je rekao da su preživelima u području koje se graniči sa Iranom hitno potrebni šatori, lekovi i hrana.\nPripadnici oružanih snaga i zalihe prebacuju se vazdušnim putem do tog regiona kako bi pomogli spasiocima.\nAmerička Federalna geološka uprava saopštila je da je jučerašnji potres imao snagu od 7,7 stepeni i da je uzrokovao podizanje morskog dna, što je stvorilo malo ostrvo. Pakistanska televizija prikazala je snimke stenovitog terena koji se uzdigao iz vode kraj južne obale Pakistana.\nAmerička Federalna geološka uprava kaže da je epicentar potresa bio na oko 230 kilometara jugozapadno od Dalbandina, u Balučistanu, blizu granice sa Iranom i Avganistanom. U izveštajima se kaže da se potres osetio čak u Nju Delhiju.\nBio je to najteži zemljotres koji je pogodio Pakistan od 2005. godine kada je u potresu u blizini Kašmira poginulo najmanje 73 hiljada ljudi.


Kao da je početak veka - Partizan trenirao kraj Bistrice - Sportske.net\nĐukić: "Cilj je isti, preko Crne Gore do Evrope"Optimizam u Humskoj: ''Partizan ide dobrim putem, doveli smo dobra pojačanja''Šta je Đukić smislio, da li je ovo Partizanovih 11 u Nikšiću?U Bugarskoj ubeđeni, njihov reprezentativac je novi napadač Partizana!?Iznenađenje u Partizanu, doskorašnji starter prekobrojan za put u Nikšić?\nVicešampion Srbije odmeriće u četvrtak snage sa Rudarom iz Pljevalja u prvom meču prvog kola kvalifikacija za Ligu Evrope.\nUtakmica će biti odigrana na stadionu kraj Bistrice, fudbalskom zdanju na koje svoje mečeve u crnogorskom prvenstvu igra Sutjeska.\nUEFA nije dozvolila Rudaru da igra meč na svom terenu, ali je teško zaključiti zbog čega je to objekat kraj Bistrice bolje mesto za odigravanje utakmice.\nStadion u Nikšiću nije se mnogo promenio u odnosu na vreme kada je Sutjeska igrala u istoj ligi sa Partizanom i Crvenom zvezdom, a to potvrđuje i podatak da je ljudima koji bi trebalo da izveštavaju o utakmici posao značajno otežan.\nBežični internet na stadionu nije dostupan, a ako ćemo o novinama onda su to reflektori koji su u međuvremenu postavljeni baš kao i na većini manjih stadiona u Srbiji.\nFudbaleri Partizana imali su prilike da osete teren i da odrade trening pred sutrašnji meč koji će početi od 20.15 uz direktan prenos na Radio televiziji Srbije.


U Dubaiju je planirana izgradnja oblakodera višeg od Burdž Halife, najvišeg oblakodera na svetu visokog 828 metara, saopštila je kompanija Emaar.\nOblakoder, čija će izgradnja koštati oko milijardu dolara, biće „malo viši“ od Burdž Halife, rekao je medijima Mohamed Alabar, vlasnik kompanije Emaar.\nOn je dodao da će tačna visina budućeg oblakodera biti objavljena pred kraj izgradnje i da će ta impozantna građevina biti otvorena pre 2020. godine kao dar Dubaiju, koji će biti domaćin Svetske izložbe Expo 2020, piše Novosti.\nOblakoder koji je projektovao čuveni arhitekta Santjago Kalatrava, biće opremljen posmatračkom platformom i sa 18 do 20 spratova sa restoranima i hotelima, precizirao je Alabar.\nAlabar je novi oblakoder opisao kao elegantnu građevinu u obliku minareta i deo razvojnog projekta koji njegova kompanija realizuje na celom području zaliva Dubai Creek.\nPogledajte i ubrzani smimak izgradnje Kalatravine stanice u Njujorku:\n#Burj Khalifa #calatrava #dubai #Dubai Creek #Expo 2020 #kalatrava #najvisa zgrada #santiago calatrava


Najavljena podrška Istočnog Sarajeva opštini Sokolac - Nacelnik\nGradonačelnik Istočnog Sarajeva Ljubiša Ćosić izjavio je na Sokocu, nakon razgovora sa načelnikom Milovanom Bjelicom, da će grad direktno iz budžeta podržati projekte za ovu opštinu u vrijednosti do 500.000 KM, a pomoći će i realizaciju drugih bitnih projekata.\n“Cijenim da ćemo rebalansom budžeta grada Istočno Sarajevo doći do vrijednosti nekih projekata između 400.000 i 500.000 KM, koje će Gradska uprava direktno putem svog budžeta podržati ovdje na Sokocu”, naveo je Ćosić.\nOn je rekao da se nada da će u značajnoj mjeri pomoći realizaciju nekih projekata koji su već započeti na Sokocu, a njihovu realizaciju će značajno ubrzati to što opština ima pripremljene projekte.\nĆosić je izjavio novinarima da je izgradnja gradske kuće i trga u ovom mjestu jedan od najznačajnijih projekata za koji će Gradska uprava lobirati, kao i za svaki drugi u opštinama Istočnog Sarajeva.\nOn je naveo da se razgovaralo i o pitanju gradske saobraćajnice prema gradskoj kući i trgu, o izgradnji treće trake preko Romanije, projektu o kome se odavno priča, te o rješavanju odvoda otpadnih voda prema centru u Glasinačkom polju, što će posebno biti značajno za projekte izgradnje vikend-naselja i etno-sela na Ravnoj Romaniji.\nGradonačelnik je naglasio da je za Sokolac jedno od gorućih pitanja kupovina Javnog preduzeća Vodovod i kanalizacija “Vrelo Bioštica” u stečaju, koje već dugo načelnik delegira prema organima Srpske, za šta je potrebno 1.500.000 KM, što se može rasporediti na rate.\n“Ubijeđen sam da ćemo zajedničkim lobiranjem doći do toga da ovih 500.000 KM u prvoj rati zajednički obezbijedimo putem Vlade Republike Srpske”, najavio je Ćosić.\nNa sastanku je konstatovano da na području opštine Sokolac treba asfaltirati još gotovo 30 kilometara lokalnih puteva u ruralnim dijelovima, a Ćosić ističe da će grad i opština na tome raditi zajednički.\nĆosić je rekao da ga raduje da se na Sokocu sistematski radilo na projektima energetske efikasnosti, da je izvršeno “utopljavanje” fasada na objektima Osnovne škole Sokolac, vrtića i zgrade opštine, te što su planirani i radovi na objektu Doma zdravlja.\nGrad Istočno Sarajevo će u narednim godinama, istakao je Ćosić, pokušati do dođe do Centra za inovacije i finalizaciju proizvoda u oblasti drvoprerade, čije će sjedište biti na Sokocu.\nĆosić je naveo i da će na Sokocu biti turistička tačka i činiće sastavni dio Turističke organizacije grada Istočno Sarajevo.\nBjelica je rekao novinarima da je Sokolac uvijek davao iskrenu i najsnažniju podršku gradu Istočno Sarajevo i da će tako biti i u narednom periodu.\nOn je istakao da je prioritet opštine Sokolac rješavanje statusa Javnog preduzeća Vodovod i kanalizacija “Vrelo Bioštica” u stečaju i da rješenje vide u formiranju akcionarskog društva, kojem će, uz djelatnost distribucije vode, u narednom periodu biti pripojena i djelatnost održavanja grada.\nBjelica je izrazio nadu da će grad podržati i projekte na području opštine Sokolac čija je realizacija u toku, a riječ je o priključku na elektromrežu dva stambena objekta sa 64 stana namijenjena za socijalno stanovanje, projekta “Vija dinarika”, izradu strateških razvojnih dokumenata, te uređenje ulice 9. januar, za šta ukupno nedostaje oko 200.000 KM.\nOn je naglasio da je jedan od prioriteta i izgradnja gradske kuće i trga, što podrazumijeva i rekonstrukciju glavne Ulice cara Lazara na Sokocu, za šta očekuje podršku gradonačelnika Istočnog Sarajeva, Vlade Republike Srpske, srpskog člana Predsjedništva BiH Milorada Dodika i Vlade Srbije.


Američki predsednik na skupu u Elkhartu, u Indijanu 10. maja, 2018. (Foto: Reuters/Leah Millis)\nPredsednik Donald Tramp uživa u svom najprimećenijem spoljnopolitičkom poduhvatu do sada – povratku troje Amerikanaca koji su bili u zatvoru u Severnoj Koreji. Tramp se nada da će pomak u odnosima sa Severnom Korejom podići njegov istorijski nizak rejting, koji je poslednjih nedelja krenuo da se popravlja.\nPredsednik Donald Tramp sačekao je trojicu Amerikanaca oslobođenih iz Severne Koreje - savršen televizijski momenat za predsednika koji hoće da popravi svoj rejting.\n“Veoma je važno to što smo uspeli da oslobodimo ovo troje ljudi”\nTramp se već dugo žali kako ne dobija dovoljno pohvala za jačanje američke ekonomije. I često kritikuje medije za, kako kaže, preokupaciju istragom o Rusiji koju vodi Robert Maler.\n“Imamo najbolju stopu zaposlenosti ikada. I pored toga, slušamo samo o lažnom lovu na veštice u vezi sa Rusijom”.\nTramp je ove nedelje ispunio još jedno obećanje iz kampanje i povukao SAD iz sporazuma sa Iranom, što su kritikovale demokrate, među njima i senator Ben Kardin.\n“Povlačenje iz nuklearnog sporazuma će izolovati Ameriku i mislim da pomaže Iranu i radi protiv našeg cilja – da kontrolišemo njihove aktivnosti”.\nTrampov rejting se blago popravio prethodih nedelja, ali on i dalje ostaje polarizujuća figura, kaže analitičar Džon Fortije.\n“Mislim da su stavovi i onih koji vole Trampa i onih koji ga ne vole sve čvršći. Interesantno je da se njegovi rejtinzi poslednjih meseci nisu mnogo promenili, a deluje da se mnogo toga dogodilo”.\nOd početka mandata, Tramp je proveo dosta vremena u ubeđivanju svoje baze pristalica da će ispuniti predizborna obećanja, kaže Henri Olsen iz Centra za etničku i javnu politiku.\n“Što ste više partijski opredeljeni, veća je verovatnoća da ćete biti za Trampa I da ćete misliti da Demokratska stranka predstavlja pretnju za Ameriku. Kada tako mislite, onda osećate da treba da se borite protiv te pretnje”.\nČak i sa poboljšanim rejtinzima, Tramp ostaje motivacija za opozicione demokrate, kaže analitičar Instituta Brukings Bil Galston .\n“Rejtinzi predsednika Trampa su i dalje istorijski niski za prvi mandat nekog predsednika, a ima naznaka da je biračko telo demokrata snažno mobilisano, rekordni broj njih se kandiduje za neke pozicije u vlasti”.\nTramp se nada da će održati fokus na domaćoj ekonomiji i Severnoj Koreji i što dalje od istrage o Rusiji, pravnih neprilika u kojima se nalazi njegov lični advokat Majkl Koen i sudskog spora oko navodne seksualne afere sa porno glumicom Stormi Danijels.\nOptimizam, ali i oprez pred istorijski susret Trampa i Kima\nSve više priče o Trampu i izgledima za Nobelovu nagradu\nPodrška za sporazum, Tramp upozorava Iran\nSAD se povlače, Evropa ostaje u sporazumu sa Iranom\nTramp govori o stanju nacije - teme ekonomija, imigracija, trgovina\nKoji su uzroci Trampove ratoborne retorike?\nNovi pad Trampove popularnosti


Press Online :: Džet set :: "Zadruga 3" počinje u septembru,a već su poznati učesnici! U igri su VELIKE ZVEZDE!\n"Zadruga 3" počinje u septembru,a već su poznati učesnici! U igri su VELIKE ZVEZDE!\nAktuelna sezona "Zadruge" još uvek se nije završila, a u domaćim medijima se uveliko spekuliše o učesnicima treće sezone "Pinkovog" rijaliti programa.\nKako stoji svari za sada, u narednoj sezoni mogli bismo da gledamo neke velike kako muzičke, tako i glumačke zvezde.\nNaime, kako piše "Informer", za učešće u "Zadruzi 3" dobili su ponudu pevačica Milica Todorović, kao i glumac Žika Todorović. Takođe, u "Zadruzi 3" će se najverovatnije naći i internet senzacija i majka šestoro dece Marina Dančo iz Feketića, koja je postala poznata po učešću u emisiji "Brak na neviđeno".\nSrđan Žika Todorović • RAS Srbija\n- Najpre su pozvali Žiku, koji već godinama uspešno sarađuje sa čelnim ljudima ružičaste televizije. On je bio član žirija u emisiji "Ja imam talenat". Tu saradnju će nastaviti i u "Zadruzi 3", ali samo ako prihvate Žikin uslov", kaže izvor."Glumac je, naime, tražio da napusti rijaliti kad god poželi bez ikakvih posledica! Ovih dana bi trebalo da razgovaraju o honoraru - priča izvor blizak produkciji za "Informer".\nMilica Todorović • Nemanja Dedović / Promo\n- Produkcija smatra da bi Milica bila pun pogodak jer je neposredna i duhovita. Zbog toga su joj ponudili nedeljni honorar od čak 3.000 evra, koliko ima i najveća zvezda "Zadruge 2" Luna Đogani. Iako su to lepe pare, Milica se premišlja jer veruje da ne bi izdržala dugo u zatvorenom prostoru, a bitno joj je i da unapred zna sa kim bi delila životni prostor - otkriva izvor i dodaje da im ona još nije dala konačan odgovor.\nKako se pisalo već, od septembra bismo mogli da gledamo u rijalitiju "Zadruga" i političara Nenada Čanka. Navodilo se i učešće Tanje Savić, ali ona je to demantovala putem svog Instagram naloga.


Cloud resenja - Combo\nCloud computing rešenja\nMicrosoft Azure, Office 365, serveri za hosting, e-mail i druge namene\nPraktično sve firme, od najmanjih porodičnih preduzeća do velikih korporacija, koriste e-mail za komunikaciju, poseduju web sajt, traže načine za efikasnu razmenu informacija i fajlova unutar svog tima… A koriste i različite poslovne aplikacije kao što su ERP, CRM i BI, i sve češće razvijaju sopstvena aplikativna rešenja. Za sve to je potrebna adekvatna serverska osnova, kako bi bio obezbeđen efikasan rad i dostupnost u svakom trenutku.\nMi nudimo cloud computing rešenja koja će na optimalan način ispuniti potrebe vašeg poslovanja. Najpre analiziramo vaše potrebe i rešenja koja već koristite, definišemo namene za koje je cloud pravi pristup, i implementiramo predloženo rešenje. Redovno pratimo rad cloud servisa kako bi oni uvek bili dostupni.\nCloud serveriOffice 365Microsoft Azure\nZa vas ćemo pripremiti i održavati cloud server za bilo koju namenu, a u skladu sa optimalnim rešenjem za definisane potrebe.\nU situacijama kada je neophodno da imate sopstveni server koji će brzo raditi i biti uvek dostupan, cloud hosting je pravo rešenje. Bilo da je potreban hosting e-commerce sajta ili web aplikacije, ili vaš poslovni sajt mora da ima statičnu IP adresu i bude uvek dostupan.\nPREBACIVANJE LOKALNE INFRASTRUKTURE\nCloud server je pravo rešenje i u situacijama kada resursi unutar kompanije treba da budu dostupni i van njenih prostorija. Na primer, da bi zaposleni brzi pristupali vašim poslovnim aplikacijama, mogli da razmenjuju fajlove, ili kada je potrebno redovno praviti rezervnu kopiju svih podataka za svaki slučaj.\nU nekim situacijama, optimalno rešenje se bazira na kombinovanju lokalnih servera u vašoj kompaniji i cloud rešenja. Naš eksperti će obezbediti i da takva, kombinovana IT infrastruktura radi na optimalan način.\nRad u kancelarijskom okruženju ne može da se zamisli bez Microsoftovog paketa Office aplikacija, a savremeni način njihovog korišćenja je Office 365 – kombinacija programa i servisa prilagođenih potrebama kompanija različitih veličina.\nOsnova Office 365 paketa su poznate kancelarijske aplikacije Word, Excel, PowerPoint i Outlook dostupne u verziji za instalaciju na računar, kao web aplikacije, kao i u verzijama za mobilne i tablet uređaje. Uz njih se uvek dobija i pouzdan OneDrive za čuvanje i razmenu fajlova u cloud okruženju.\nU skladu sa vašim poslovnim potrebama, u paketu se mogu nalaziti i Skype for Business za brzu komunikaciju, Exchange e-mail server, SharePoint i Teams za olakšavanje saradnje unutar kompanije.\nOffice 365 predstavlja idealno rešenje za kompanije jer uz mesečnu pretplatu daje fleksibilnost da poznate programe i dodatne servise koristite na onolikom broju uređaja koliko vam je u određenom trenutku zaista potrebno.\nMicrosoftova cloud platforma je idealno rešenja u svim situacijama kada je potrebno da vašim podacima i aplikacijama pristupate s bilo kog mesta u bilo koje vreme. Kao i onda kada vaša aplikacija ili usluga treba da bude dostupna javnosti, bez kompromisa u domenu brzine, bezbednosti i stabilnosti.\nAzure, između ostalog, može da se upotrebi za:\nvaš web sajt ili aplikaciju\nčuvanje i razmenu podataka i fajlova\npovezivanje i umrežavanje udaljenih lokacija\nCombo je zvaničan Azure Reseller, a članovi našeg tima su uspešno završili više Microsoft Azure obuka. U potpunosti smo spremni da napravimo najbolje Azure cloud rešenje za vaše potrebe.


Za vikend skijanje za najmlađe na Romaniji - Novosti Plus\n28 Januara, 2021 28 Januara, 2021 Kristina Prole\t0 Comments\nPlaninarsko društvo “Glasinac” sa Sokoca narednog vikenda, 30. i 31. januara, postaviće ski-lift na Romaniji za djecu uzrasta od šest od 12 godina.\nU “Glasincu” je rečeno da će ski-lift biti postavljen na Nadromaniji u blizini Planinarskog doma “Crvene stijene”, a radiće od 11.00 do 13.00 časova i od 14.00 do 16.00 časova.\nDnevna cijena ski-karte je pet KM, a cijena sa korištenjem ski-opreme 10 KM.\nZimska skijaška sezona 2021. godine na Romaniji zvanično je otvorena prošlog vikenda, kada su najmlađi članovi društva i gosti imali priliku da prvi put koriste nedavno nabavljeni ski-lift i skijašku opremu.\nSrna, foto: Планинарско друштво “Гласинац” Соколац\n← “Vakcinacija” 1. februara u Domu omladine\nNovo u m:tel ponudi – eSIM kartica →


27.02.2019 u 12:57\nTuristi će ulaz u Veneciju plaćati tri evra\nVENECIJA – Gradske vlasti Venecije glasale su danas za početak naplaćivanja „ulaznica” posetiocima za istorijski centar grada kako bi mogle da obezbede sredstva za njegovo održavanje. Gradski čelnici su velikom većinom glasova podržali odluku o naplaćivanju ulaznice, navodeći da će svaki posetilac ove godine morati da plate tri evra kako bi ušao u grad, prenosi Tanjug. Procenjuje se da će taj iznos biti povećan na između 6 i 10 evra od početka 2020. godine, zavisno od toga da li turiste dolaze u špicu sezone ili kada je ona nešto slabija. „Ovo je značajna prekretnica u upravljanju turističkim tokovima u Veneciji”, rekao je gradonačelnik Luiđi Brunaro koji je zagovarao ovakav predlog. Stanovništvo Venecije naglo je opalo poslednjih decenija sa oko 175.000, posle Drugog svetskog


BisceBa - Nezavisni informativni portal - Redakcija - Results from #8\nHalil Bajramović (NiP) i Jasmin Musić (SDA) moraju shvatiti da su ušli u bitku u kojoj će i jedan i drugi izgubiti, obojica su građanima pokazali da nemaju inteligenciju da se bave ozbiljnijim temama koje će građanima USK omogućiti barem nešto bolji život.\nDa li je na redu tko zna koji pokušaj destabilizacije i rušenja Vlade USK koji u svojoj nemoći, bez bilo kakve razumne koncepcije i političkog programa provodi nikad žalosnija opozicija u Skupštini USK.\nPočetkom ove godine jedno od najčešćih pitanja koje smo mogli čitati u raznim medijima je bilo “Kako su potrošena četiri miliona KM koje je Vlada USK dobila od Vlade FBiH za migrantsku krizu?”\nVjerovatno ćete se pitati kakve veze predsjednik Srbije ima sa zadravstvenom zaštitom građana USK koji već mjesecima nemogu ostvariti pravo na premiju, a sve zbog zakulisnih političkih igara i prepucavanja na relaciji Narod i Pravda - Nezavisni evropski savez (bivša A-SDA) – SDA.\nBisce.ba portal je 20.febraura 2021.godine analizirao i objavio presudu Kantonalnog suda u Bihaću vezano za poništenje Rješenja o privremenoj zabrani rada, a koje je donijelo Ministarstvo obrazovanja Vlade USK, pravnom subjektu Centru za obrazovanje odraslih „Vita Plus“ iz Cazina.\nPrije dva dana, tačnije 18.februara 2021.godine Centar za obrazovanje odraslih „Vita Plus" iz Cazina obavijestila je javnost USK preko kantonale televizije RTV USK da počinje s radom a na osnovu presude Kantonalnog suda u Bihaću kojom se poništava Rješenje o privremenoj zabrani rada koje je na nezakonit način donijelo Ministarstvo obrazovanja, nauke, kulture i sporta USK-a.


Računovodstvo u BiH zasniva se na novim informacionim tehnologijama - Akta.ba\nKonferencija "Dan PANTHEON računovođa" održava se danas Sarajevu u organizaciji kompanije Datalab BH.\nDokle je računovodstvo danas stiglo, kako se ono danas radi u Bosni i Hercegovini u poređenju sa svijetom, pratimo li trendove 4.0. industrijske revolucije, neke su od tema o kojima će danas govoriti na konferenciji "Dan PANTHEON računovođa" koja se organizaciji kompanije Datalab BH, održava u u Sarajevu.\nOtvarajući konferenciju direktor Datalaba BH Nedim Pašić kazao je da su promjene jedina izvjesnost, a da su ažurnost, pravovremenost, tačnost i istinost osnovni principi koji su ostali temelj računovodstva.\n"Zato svi alati koje razvijamo i koje ćemo danas predstaviti imaju veze sa ova četiri principa", poručio je on, dodajući da im je želja da u budućnosti grade još jednu vezu sa računovođama i računovodstvenim agencijama.\n"Naša je vizija da u njima nađemo mjesto gdje ćemo graditi korisničke centre u kojima naši korisnici i klijenti računovodsvenih agencija mogu da dođu po savjet i konkretnu pomoć", naglasio je Pašić.\nNa današnjoj konferenciji bit će predstavljena uvijek aktuelna digitalizacija i automatizacija u poslovanju i dobre računovodstvene prakse, kao i neke najave zakonskih izmjena za 2020. godinu, kao i računovodstveni trendovi u budućnosti.\n"Ono što ćemo posebno predstaviti računovođama su usluge e-poslovanja koje nudimo zajedno sa kompanijom BH Telecom koji je ujedno i generalni sponzor današnje konferencije, kao i novosti i alati u PANTHEON-u", kazao je on za portal Akta.ba.\nDodaje da su korisnicima omogućili back-up, te će danas pokazati kako da najsigurnije drže te podatke u cloudu.\nNa pitanje koliko su firme u BiH prepoznale prednosti korištenja informacionih tehnologija kaže da se one takmiče između sebe, odnosno da postoje preduzeća koja igraju tu igru i ona koja negiraju.\n"Ona koja igraju igru konkurencije na tržištu znaju da 4.0. industrijska revolucija zahtjeva digitalizaciju i automatizaciju procesa jer je to uslov za opstanak u budućnosti i da ostanemo u igri", poručio je on.\nIsto to potvrđuje i prof. dr. Željko Šain koji kaže da se računovodstvo danas zasniva na novim informacionim sistemima i kompanijama kao što je Datalab BH koja svojim programom PANTHEON daje produktivnost i mogućnost kvalitetnije obrade podataka u računovodstvu.\n"Danas ćemo učesnike upoznati sa tim kako na bazi savremenih informacionih tehnologija i sistema što kvalitetnije i brže obraditi računovodstvenu dokumentaciju i dati korisne informacije za kreiranje poslovne politike preduzeća odnosno ekonomske politike cijele države", izjavio je on za naš portal.\nIstiče da je praćenje trendova u razvoju informacionih tehnologija imperativ u opstanku tržišta i ako firme to ne budu radile, onda neće imati ni budućnost.\n"Ako ne budemo ubrzano učili i počeli primjenjivati te stvari, bit ćemo zadnji u zadnjem vagonu koji ide prema budućnosti, a mi želimo biti bar u prvom redu zadnjeg vagona", poručio je Šain.\nKonferencija je otvorena okruglim stolom na temu “Digitalizacija, računovodstveni trendovi i glavni izazovi 2020. te budućnost računovodstva“ na kojoj su govorili eksperti ovog područja.\nGovoreći o tome gdje je računovodstvo u BiH danas i da li se ono razlikuje od knjigovodstva profesor na Ekonomskom fakultetu u Sarajevu Haris Jahić kazao je da u tome treba razlikovati šest kriterija.\n"Prva je zakonska regulativa, potom računovodstveni standardi koje koriste poslovni subjekti, dok se sljedeće četiri kategorije odnose na to ko vrši monitoring nad primjenom tih standarda, zatim edukacija računovođa, te etika i revizija finansijskih izvještaja", podcrtao je on, dodavši da kada se sve to sagleda situacija u BiH nije na zadovoljavajućem nivou.\nU nastavku konferencije učesnici će imati priliku da razgovaraju o alatima za digitalizaciju i automatizaciju računovodstva, računovodstvenim trendovima i izazovima struke kao i zakonskim izmjenama (npr. MSFI 16, elektronske knjige ulaznih i izlaznih faktura).\nInače, radi se o tradicionalnom događaju za računovođe i finansijske menadžere i sve one koji su zainteresovani za digitalizaciju poslovnih procesa, koji se pored Sarajeva održava na još četiri lokacije u regiji (Ljubljana, Beograd, Zagreb, Skoplje).


Akreditacija Muameru Zukorliću izdata greškom - Dnevni list Danas\nDruštvo Akreditacija Muameru Zukorliću izdata greškom\n2Piše: V. Andrić 04. novembra 2017. 10.35\nUverenje o akreditaciji tog studijskog programa je izdato, iako su među nastavnicima bili profesori koji su doktorirali na Univerzitetu u Novom Pazaru, koji nije imao akreditovane doktorske studije. To je Danasu potvrđeno u Komisiji za akreditaciju, povodom izjave osnivača Univerziteta u Novom Pazaru Muamera Zukorlića da „kada se akreditovao engleski i književnost, nisu bili problem profesori iz inostranstva i profesori koji su doktorirali na tom univerzitetu, a sad jeste problem“. Engleski jezik je inače jedini akreditovan program ovog univerziteta.\nU odgovoru koji je naš list dobio iz KAPK-a navodi se da je Komisija „fokusirana ne samo na podizanje kvaliteta visokoškolskih ustanova i studijskih programa već i na permanentno podizanje kvaliteta sopstvenog rada, te da u tom smislu neprekidno usavršavaju način rada“.\n– Komisija je u prvoj polovini ove godine ustanovila svoju radnu grupu za visokoškolske diplome, koja konzistentno proverava akademske kvalifikacije nastavnog osoblja u institucijama koje traže akreditaciju. Motivacija za ovo saznanje je da je više visokoškolskih ustanova u Srbiji nezakonito, to jest bez akreditacije, izdavalo diplome za različite nivoe visokog obrazovanja. Često su imaoci takvih diploma bili birani u nastavnička zvanja u visokom obrazovanju, tako|e nezakonito. Ovakva praksa Komisije je osujetila dalje pokušaje visokoškolskih ustanova da na takvim nastavnicima zasnuju svoje studijske programe i predupredila moguće greške Komisije u postupcima akreditacije u budućnosti, koje su se ponekad dešavale u prošlosti. Takav slučaj je studijski program osnovnih akademskih studija Engleski jezik i književnost Univerziteta u Novom Pazaru, koji je akreditovan odlukom prethodnog saziva Komisije – kažu u KAPK-u, napominjući da „jedan propust u radu ne znači da će on postati pravilo za naredne slučajeve“.\n„Kad se kaže nepriznat, znači ilegalan, ako se kaže neakreditovan, to znači da je u procesu akreditacije. Univerzitet je u procesu akreditacije, odbijali su neke programe. Ima 15 smerova i svi su legalni jer su u procesu akreditacije. Postoji opstrukcija pojedinih ljudi prema univerzitetu – rekao je Zukorlić, koji očekuje da će Univerzitet u Novom Pazaru dobiti akreditaciju, nakon što je novim Zakonom o visokom obrazovanju promenjen način izbora i sastav akreditacione Komisije.\nU Komisiji kažu da je trenutno u postupku akreditacije 13 studijskih programa Univerziteta u Novom Pazaru – devet osnovnih akademske studije i četiri master programa. Od 13 podnetih programa, pet je razmatrano na Komisiji u prvom stepenu. Odluke o njima će biti saopštene na internet stranici Komisije nakon završetka postupka, kažu u KAPK-u. U Komisiji nisu želeli da potvrde nezvanična saznanja našeg lista da su na poslednjoj sednici odbijeni studijski programi osnovnih i master studija psihologije zbog niza manjkavosti, uključujući i nekompetentne nastavnike. Među njima su i profesori koji su doktorirali na Univerzitetu u Novom Pazaru, koji nema akreditaciju za doktorske studije.\nmuamer zukorlicBeograd, Novi Pazar\nMr. Robot kaže:\n04. novembra 2017. u 11.46\n"…koji očekuje da će Univerzitet u Novom Pazaru dobiti akreditaciju, nakon što je novim Zakonom o visokom obrazovanju promenjen način izbora i sastav akreditacione Komisije." I šta više reći? Na kraju ovako ili onako "će ga napravimo"…\nuskoro penzioner kaže:\n09. novembra 2017. u 10.03


Univerexport dobitnik žiga garancije Nacionalne organizacije potrošača Srbije – Plodna Zemlja\nKompanija Univerexport prva je među trgovinskim lancima dobitnik žiga garancije „Provereno – sigurna kupovina“, od strane Nacionalne organizacije potrošača Srbije. Žig, kao oznaka garancije kvaliteta proizvoda i usluga, dodeljen je Univerexport-u kao najvećem domaćem trgovinskom lancu koji na tržištu posluje punih 30 godina. Sama oznaka je potvrda kvaliteta i sigurne kupovine i još jedan je dokaz za prepoznatljivost Univerexport-a kao pouzdanog mesta kupovine, uz kvalitetne proizvode.\nUniverexport, kao domaći trgovinski lanac iz Novog Sada, koji ove godine slavi veliki jubilej, ne samo da u svojoj ponudi ima kvalitetne, domaće proizvode, već i sam proizvodi domaće. Sveže meso sa sopstvene farme AD Bačka, organski proizvodi brenda Organa sa sopstvenog imanja, pršut i vino Vučurević iz lične proizvodnje sa obronaka Fruške Gore, kao i proizvodi robne marke Baš Baš i Naše najbolje, mogu se pronaći jedino u Univerexport prodavnicama. Tao takvi, prepoznati su od strane potrošača kao svojevrsna oznaka kvaliteta, dok je žig NOPS-a „Provereno – sigurna kupovina“ stigao kao dodatna garancija ne samo kvaliteta proizvoda, već i pouzdanosti kupovine u više od 170 prodavnica lanca Univerexport koji je rasprostranjen u svim manjim i većim opštinskim centrima Vojvodine i u Beogradu.\nTagoviNacionalna organizacija potrošača Srbije Provereno - sigurna kupovina Univerexport Žig garancije


Ministar: U Srbiju stiže 20 doza vakcine Sputnjik V za laboratorijsku kontrolu - Jutarnje.rs\nMinistar: U Srbiju stiže 20 doza vakcine Sputnjik V za laboratorijsku kontrolu\nU Srbiju će do kraja ove nedelje stići 20 doza vakcine ruske Sputnjik V za laboratorijsku kontrolu, najavio je ministar industrije i trgovine Ruske Federacije Denis Manturovim, u razgovoru sa premijerkom Srbije Anom Brnabić, saopštila je Vlada Srbije.\nBrnabić i Manturov razgovarali su tokom videokonferencije, a ruski ministar upoznao je premijerku Srbije dokle se stiglo sa proizvodnjom ruske vakcine protiv koronavirusa Sputnjik V.\nBrnabić je rekla je da Vlada Srbije, zajedno sa predsednikom Republike, radi na tome da građanima Srbije vakcina protiv koronavirusa bude dostupna u najkraćem roku i istakla kako je cilj da građani mogu da izaberu koju će vakcinu primiti, a u skladu sa preporukama i odobrenjima nadležnih zdravstvenih ustanova Republike Srbije.\nSrbija je, prema njenim rečima, zainteresovana da razmotri mogućnost zajedničke proizvodnje vakcine protiv kovida.\nNa videokonferenciji su učestvovali i ambasador Ruske Federacije u Srbiji Aleksandar Bocan-Harčenko, rukovodstvo Ministarstva zdravlja Ruske Federacije, Ruskog fonda direktnih investicija, „NICЭM im. N.F. Gamalei“ i predstavnici Ministarstva zdravlja i drugih nadležnih zdravstvenih ustanova Republike Srbije.\nPredsednica vlade će u utorak 1. decembra nastaviti razgovor sa predstavnicima kompanije Fajzer, navedeno je u saopštenju Vlade.\nPrethodni tekstSrbija pobedila Finsku i približila se Evrobasketu\nSledeći tekstKod dobrovoljaca koji su primili obe doze vakcine “Sputnjik V” nema zaraze\nSvi smo svesni činjenice da autizam postoji. On nije „negde tamo u daleko...“, on je kod našeg komšije, kod naše koleginice, kod prodavačice iz...\nNar je neverovatna biljka, a njen plod obiluje bogatstvom vitamina. Plod nara sadrži vitamin C, pa čak 100 grama ovog voća sadrži 15 posto...\nRešena “misterija” smrti u Norveškoj posle Fajzer vakcine\nZdravstvene vlasti u Norveškoj saopštile su da nema dokaza o direktnoj vezi smrti starijih pacijenata i vakcine protiv kovida 19 koju su primili. Izveštaj iz...\nDr TATJANA MITIĆ: Preventiva je najbitnija i najjeftinija za oralno zdravlje...


Zakon o zdravstvenom osiguranju Republike Srpske - PDF Free Download\nDownload "Zakon o zdravstvenom osiguranju Republike Srpske"\n1 Zakon o zdravstvenom osiguranju Republike Srpske ("Službeni glasnik Republike Srpske", br. 18/1999, 51/2001, 70/2001, 51/2003, 57/ ispr.,17/2008, 1/2009, 106/2009, 39/ odluka US i 110/2016) I - OSNOVNE ODREDBE Član 1 Ovim zakonom uređuje se sistem obaveznog i proširenog zdravstvenog osiguranja, prava iz osiguranja, način ostvarivanja prava i načela privatnog zdravstvenog osiguranja. Član 2 Obaveznim zdravstvenim osiguranjem obuhvaćeni su svi građani Republike Srpske i druga lica u skladu sa zakonom. Član 3 Ostvarivanje prava iz obaveznog zdravstvenog osiguranja obezbeđuje Fond zdravstvenog osiguranja Republike Srpske (u daljem tekstu: Fond) i poslodavci pod uslovima utvrđenim ovim zakonom i aktima Fond. Član 4 Prava iz zdravstvenog osiguranja su: - zdravstvena zaštita, - naknada plate za vreme privremene nesposobnosti za rad, i - druga prava utvrđena zakonom i aktima Fonda. Prava iz zdravstvenog osiguranja ne mogu se prenositi na druga lica, ne mogu se ugovorom menjati niti se mogu nasleđivati. Član 5 Osigurana lica ostvaruju zdravstvenu zaštitu u zdravstvenim ustanovama i drugim organizacijama sa kojima Fond zdravstvenog osiguranja zaključi ugovor. Član 6\n2 Sredstva za zdravstvenu zaštitu osiguranih lica obezbeđuju se u Fondu zdravstvenog osiguranja uplatom doprinosa osiguranika, drugih obveznika doprinosa i iz drugih izvora utvrđenih zakonom. Član 7 Zdravstvena zaštita u smislu ovog zakona podrazumeva mere kojima se: - unapređuje zdravlje, - sprečavaju i suzbijaju bolesti i povrede, - rano otkrivaju oboljenja i blagovremeno leče, - sprečava onesposobljenost i vrši osposobljavanje za životne i radne funkcije posle bolesti i povreda. Član 8 Sva osigurana lica imaju jednaka prava na zdravstvenu zaštitu. Zakonom i aktima Fonda se utvrđuje koje grupe osiguranika i mere zdravstvene zaštite imaju prioritet, u ostvarivanju zdravstvene zaštitite i druge pogodnosti zbog posebnog socijalnomedicinskog statusa i na osnovu drugih kriterijuma utvrđenih zakonom. Član 9 Obavezno zdravstveno osiguranje sprovodi Fond zdravstvenog osiguranja Republike Srpske Fond je pravno lice. Nadzor nad zakonitošću rada Fonda vrši ministarstvo nadležno za poslove zdravlja. II - OBAVEZNO ZDRAVSTVENO OSIGURANjE 1. Osigurana lica a) Osiguranici Član 10 Obavezno osigurana lica prema ovom zakonu (u daljem tekstu: osiguranici) su: 1. lice u radnom odnosu (u daljem tekstu: osiguranik - radnik);\n3 2. lipe koje samostalno, u skladu sa zakonom obavlja privrednu ili profesionalnu delatnost kao osnovno zanimanje (u daljem tekstu: osiguranik samostalnih delatnosti); 3. lice koje obavlja svešteničku dužnost ili versku službu (u daljem tekstu: osiguranik verski službenik); 4. lice ko je obavlja poljoprivrednu delatnost (u daljem tekstu osiguranik zemljoradnik); 5. lice kome je priznato pravo na zdravstveno osiguranje prema Zakonu o pravima boraca, ratnih vojnih invalida i porodica poginulih boraca; 6. zaposleni za čijim radom je prestala potreba dok ostvaruju naknadu prema propisima o radnim odnosima; 7. nezaposleno lice dok je redovno prijavljeno Republičkom zavodu za zapošljavanje ukoliko ne prima materijalno obezbeđenje. 8. vanredni student dok je redovno prijavljen Republičkom zavodu za zapošljavanje; 9. korisnik penzije i prava na novčanu naknadu u vezi sa prekvalifikacijom ili dokvalifikacijom i zapošljavanjem, koje je ovo pravo ostvarilo prema propisima o penzijskom i invalidskom osiguranju; 10. državljanin Republike Srpske koji u celosti ili delimično ostvaruje penziju i invalidninu od inostranog isplatioca dok ima prebivalište na teritoriji Republike, ako međunarodnim sporazumom nije drugačije određeno; 11. lice koje je korisnik stalne novčane pomoći i lice smešteno u ustanovu socijalne zaštite, ako nisu osigurana po drugom osnovu; 12. izbeglo i raseljeno lice i povratnik, ako nije osiguran po drugom osnovu; 13. strani državljanin koji se školuje na teritoriji Republike Srpske, ako međunarodnim sporazumom nije drugačije određeno; 14. i druga lica za koja je uplaćen doprinos za zdravstveno osiguranje. Član 11 Osiguranik radnik, u smislu ovog zakona je: 1. lice zaposleno u preduzeću i kod drugih domaćih pravnih i fizičkih lica; 2. aktivni oficir, odnosno aktivni podoficir i vojno lice po ugovoru; 3. lice zaposleno kod osiguranika samostalne delatnosti;\n4 4. lice izabrano ili imenovano na odgovarajuću funkciju, ako za taj rad prima platu; 5. lice zaposleno u organizaciji ili kod poslodavca upućeno na rad u inostranstvo, pod uslovom da nije obavezno osigurano po propisima države u koju je upućeno na rad i ako međunarodnim ugovorom nije drugačije određeno; 6. državljanin Republike Srpske koji je na teritoriji Republike zaposlen kod stranih ili međunarodnih organizacija, stranih konzularnih ili diplomatskih predstavništava i drugih stranih pravnih ili fizičkih ili, ako međunarodnim ugovorom nije drugačije određeno; 7. strani državljanin i lice bez državljanstva koje je na teritoriji Republike Srpske zaposleno kod stranih pravnih ili fizičkih lica, kao i kod međunarodnih organizacija ili ustanova, stalnih diplomatskih ili konzularnih predstavništava, ako je takvo osiguranje predviđeno međunarodnim ugovorom. Član 12 Osiguranik samostalnih delatnosti, u smislu ovog zakona je: 1, zanatlija, ugostitelj, prevoznik i drugo lice koje obavlja privrednu uslužnu ili drugu delatnost, ako je delatnost koju obavlja registrovana u skladu sa propisima; 2. osnivač, odnosno vlasnik preduzeća, radnje ili njihovog dela koji u njima obavlja određene poslove, pod uslovom da nije obavezno osiguran po drugom osnovu. Član 13 Osiguranikom zemljoradnikom, u smislu ovog zakona, smatra se lipe koje se bavi poljoprivrednom delatnošću kao jedinim glavnim zanimanjem, ako po osnovu obavljanja, te delatnosti ostvaruje sredstva za život i pod uslovom da nije osiguran po drugom osnovu. b) Članovi porodice osiguranika Član 14 Prava iz zdravstvenog osiguranja obezbeđuju se i članovima porodice lica iz člana 10. tačka 1. do 3. i tačka 5. do 14. kao i članovima domaćinstava iz člana 10. tačka 4. ovog zakona, ako ne ostvaruju prava iz zdravstvenog osiguranja po nekom drugom osnovu. Članovi porodice, u smislu ovog zakona su: 1. članovi uže porodice: bračni Drug i deca rođena u braku ili van braka, usvojena i pastorčad, ako ispunjavaju uslove iz ovog zakona; 2. članovi šire porodice koje osiguranik izdržava. Opštim aktom Fonda utvrđuje se ko se smatra članom šire porodice i uslovi pod kojima se smatra da ga osiguranik izdržava.\n5 Domaćinstvom, u smislu ovog zakona, smatra se zajednica života, privređivanja i trošenja sredstava ostvarenih radom njenih članova bez obzira na srodstvo. Član 15 Bračni drug osiguranika ima prava iz zdravstvenog osiguranja dok je u braku sa osiguranikom. Razvedeni bračni drug kome je sudskom odlukom utvrđeno pravo na izdržavanje ima prava iz zdravstvenog osiguranja, ako je u momentu razvoda bio stariji od 45 godina (žena), odnosno 55 godina (muškarac) ili bez obzira na godine života ako mu je u vreme razvoda utvrđena nesposobnost za rad u smislu propisa o penzijskom i invalidskom osiguranju. Član 16 Dete osiguranika ima prava iz zdravstvenog osiguranja do navršenih 15 godina, odnosno do navršene 26 godine života, ako je na redovnom školovanju, odnosno do navršenih 27 godina života ako je za vreme redovnog školovanja bio na odsluženju vojnog roka. Dete iz stava 1. ovog člana koje je zbog bolesti prekinulo redovno školovanje ima prava iz zdravstvenog osiguranja i posle starosne granice utvrđene u stavu 1. Ovog člana, ali najduže onoliko vremena koliko je trajao prekid školovanja zbog bolesti. Ako dete iz stava 1. ovog člana postane nesposobno za samostalan život i rad u smislu propisa o invalidskom osiguranju pre nego što isteknu rokovi za redovno školovanje, ima prava iz zdravstvenog osiguranja dok takva nesposobnost traje. Dete iz stava 1. ovog člana koje postane nesposobno za samostalan život i rad u smislu propisa o invalidskom osiguranju i posle uzrasta utvrđenom u stavu 1. ovog člana, ima prava iz zdravstvenog osiguranja dok takva nesposobnost traje, ako ga osiguranik izdržava zbog toga što nema sopstvenih prihoda za izdržavanje. Deci osiguranika koja su starija od 15 godina, a ne nalaze se na redovnom školovanju, obezbeđuju se prava iz zdravstvenog osiguranja pod uslovima koji su opštim aktom Fonda utvrđeni za članove šire porodice. v) Lica kojima se obezbeđuju prava iz zdravstvenog osiguranja u slučaju povrede na radu i profesionalne bolesti Član 17 Prava iz zdravstvenog osiguranja utvrđena ovim zakonom samo za slučaj povrede na radu i profesionalnog oboljenja, obezbeđuju se: 1. učenicima i studentima koji se u skladu sa zakonom nalaze na obaveznom proizvodnom radu, profesionalnoj praksi ili praktičnoj nastavi;\n6 2. licima koja rade volonterski u skladu sa propisima o radnim odnosima; 3. licima za vreme omladinskog radnog angažovanja posredstvom zadruge učenika, studenata i nezaposlene omladine; 4. lidima za vreme učešća u javnim radovima koje organizuje političko teritorijalna zajednica; 5. licima koja se nalaze na stručnom osposobljavanju, dokvalifikaciji ili prekvalifikaciji po uputu nadležnog Republičkog zavoda za zapošljavanje; 6. licima koja u skladu sa propisima o radnim odnosima obavljaju privremene ili povremene poslove. g ) L ica kojima se obezbeđuje zdravstvena zaštita na osnovu zaključenih međunarodnih ugovora u skladu sa odredbama ovog zakona Član 18 Državljani zemalja sa kojima je zaključen međunarodni ugovor o socijalnom (zdravstvenom) osiguranju, ostvaruju zdravstvenu zaštitu u obimu koji je utvrđen ugovorom. 2. Prava iz obaveznog zdravstvenog osiguranja Prava iz obaveznog zdravstvenog osiguranja su: a) zdravstvena zaštita, b) naknada plate za vreme privremene nesposobnosti za rad. a) Zdravstvena zaštita Član 19 Zdravstvena zaštita obuhvata: 1. Medicinske mere i postupke za unapređivanje zdravlja, sprečavanje, suzbijanje i rano otkrivanje bolesti i drugih poremećaja zdravlja; 2. Lekarske preglede i druge vrste medicinske pomoći u pilju utvrđivanja, praćenja i proveravanja zdravstvenog stanja; 3. Lečenje obolelih i povređenih i druge vrste medicinske pomoći; 4. Prevenciju i lečenje bolesti usta i zuba; 5. Medicinsku rehabilitaciju u bolničkim i vanbolničkim ustanovama;\n7 6. Lekove, pomoćni materijal koji služi za primenu lekova i sanitetski materijal potreban za lečenje; 7. Proteze, ortopedska i druga pomagala, pomoćne i sanitarne sprave, stomatoprotetsku pomoć i stomatološke materijale. Član 20 Obim, sadržaj i način ostvarivanja zdravstvene zaštite iz prethodnog člana utvrđuje Fond uz mišljenje ministarstva nadležnog za poslove zdravlja. Član 21 Zdravstvenom zaštitom u smislu člana 19. ovog zakona ne smatraju se: 1. medicinska ispitivanja radi utvrđivanja zdravstvenog stanja, telesnog oštećenja i invalidnosti u postupcima kod drugih organizacija i organa, osim ispitivanja po uputu lekara, odnosno lekarske komisije; 2. zdravstveni pregledi radi zapošljavanja, upisa u srednje i više škole, fakultete i kurseve, dobijanje uverenja za vozačke dozvole, za sudske i druge sporove i u drugim slučajevima kada se pregled ne obavlja u cilju zdravstvene zaštite; 3. pregled zaposlenih upućenih na rad u inostranstvo od strane organizacija kao i mere preventivne zdravstvene zaštite za privatna putovanja u inostranstvo i zdravstveni pregled za ta putovanja. Član 22 Osigurana lica ostvaruju zdravstvenu zaštitu kod doktora porodične medicine, konsultativnih i dijagnostičkih službi u domu zdravlja, apoteci, u bolnici, klinici specijalizovanim bolnicama. Određene usluge se ostvaruju u Zavodu za zaštitu zdravlja Republike Srpske i drugim organizacijama. Član 23 Doktor porodične medicine provodi mere iz člana 19. tačka 1, 2. i 3. ovog zakona. Delokrug rada i uslove za rad doktora porodične medicine propisuje ministarstvo nadležno za poslove zdravlja u skladu sa zakonom. Član 24 Osigurana lica mogu na teret Fonda koristiti zdravstvenu zaštitu u zdravstvenim ustanovama na osnovu uputa doktora porodične medicine, osim u slučajevima hitne medicinske pomoći.\n8 Osigurana lica koriste zubozdravstvenu zaštitu, kao i uslugu higijenskoepidemiološke službe bez uputa doktora porodične medicine. Doktor porodične medicine je dužan da uz uput iz stava 1. ovog člana, obezbedi potrebnu medicinsku dokumentaciju u skladu sa Zakonom o zdravstvenoj zaštiti. Član 25 Rehabilitaciju u specijalizovanim ustanovama kao produženo bolničko lečenje, osigurana lica mogu koristiti na osnovu uputa nadležne lekarske komisije. Član 26* (prestalo da važi) Član 27 Osigurana lica koriste zdravstvenu zaštitu u najbližoj zdravstvenoj ustanovi na teritoriji na kojoj imaju prebivalište. Licu koje je osigurano kao vlasnik preduzeća, odnosno radnje ili po osnovu samostalnog obavljanja privredne ili druge delatnosti obezbeđuju se prava iz zdravstvenog osiguranja prema sedištu preduzeća, odnosno radnje, odnosno prema mestu obavljanja delatnosti. Član 28 Prava iz obaveznog zdravstvenog osiguranja može ostvarivati lice kojem je utvrđen status osiguranog lica. Svojstvo osiguranog lica stiče se podnošenjem prijave za zdravstveno osiguranje u Jedinstveni sistem registracije, kontrole i naplate doprinosa (u daljem tekstu: Jedinstveni sistem), koji vodi Poreska uprava Republike Srpske, a dokazuje se propisanom ispravom (u daljem tekstu: zdravstvena knjižica). Overu zdravstvene knjižice vrši nadležna služba Fonda na osnovu dokaza iz Jedinstvenog sistema da je obveznik doprinosa uplatio sve dospele obaveze po osnovu doprinosa za zdravstveno osiguranje do 20. u mesecu za protekli mesec. Pod podmirivanjem dospelih obaveza od strane privatnih poslodavaca podrazumeva se da je poslodavac izmirio sve obaveze za sebe i za zaposlene radnike do 20. u mesecu za protekli mesec. Lica koja ne mogu dokazati svojstvo osiguranika, odnosno osiguranog lica na način utvrđen u ovom članu, prilikom korišćenja prava iz zdravstvenog osiguranja dužna su sama snositi nastale troškove, osim u slučaju hitne medicinske pomoći.\n9 Član 28a Zdravstvena knjižica je i elektronska zdravstvena kartica, koja sadrži podatke o zdravstvenom osiguranju i ostale podatke koji se vode u evidenciji u oblasti zdravstva i koja omogućava automatsko očitavanje podataka. Član 29 Zdravstvena zaštita osiguranim licima obezbeđuje se u skladu sa standardima medicinskih usluga koje propisuje ministarstvo nadležno za poslove zdravlja. b) Naknada plata za vreme privremene nesposobnosti za rad Član 30 Privremenu nesposobnost za rad utvrđuje ovlašćeni lekar pojedinac do 30 dana, a preko 30 dana nadležne lekarske komisije. Opštim aktom Fonda utvrdiće se način imenovanja i nadležnosti stručno medicinskih organa iz prethodnog stava. Član 31 Pravo na naknadu neto plate za vreme privremene nesposobnosti za rad imaju osiguranici zaposleni u državnim i privatnim preduzećima i ustanovama. Naknadu plate za prvih 30 dana privremene nesposobnosti za rad obezbjeđuje poslodavac iz svojih sredstava, a po isteku 30 dana, a najduže do 12 mjeseci naknadu neto plate obezbjeđuje Fond. Član 32 Osnov za obračun naknade plate za vreme privremene nesposobnosti za rad je neto plata koju bi radnik ostvario da je bio na radu, s tim što ne može biti veći od neto plate koja služi kao osnov za obračun i uplatu doprinosa za zdravstveno osiguranje. Član 33 Naknada plate za vreme privremene nesposobnosti za rad određuje se najmanje 70% od osnova za naknadu iz prethodnog člana, s tim da ne može biti veća od 90% od plate koju bi osiguranik ostvario da je bio na radu. Član 34 Fond svojim aktima bliže uređuje način utvrđivanja neto naknade koja se isplaćuje na teret Fonda i druga pitanja u vezi sa nakn adom neto plate.\n10 Opštim aktima državnih preduzeća, privatnih preduzeća i ustanova bliže se utvrđuju pitanja u vezi isplate naknada plate na teret poslodavca. Član 35 Naknada plate pripada osiguranicima u skladu sa odredbama ovog zakona ako su: 1. usled bolesti ili povrede privremeno nesposobni za rad, 2. sprečeni da rade zbog medicinskog ispitivanja, 3. izolovani kao kliconoše ili zbog pojave zaraze u njihovoj okolini, 4. određeni da neguju obolelog člana uže porodiše pod uslovima utvrđenim ovim zakonom odnosno aktom Fonda, 5. sprečeni da rade zbog dobrovoljnog davanja tkiva i organa. Član 36 Naknada plate osiguraniku iz člana 31. ovog zakona zbog nege obolelog člana uže porodice mlađeg od 15 godina pripada najduže do 15 dana u toku kalendarske godine, a ako je oboleli član uže porodice stariji od 15 godina najduže do 7 dana u toku kalendarske godine. Član 37 Naknada plate, u skladu sa ovim zakonom, pripada od prvog dana privremene nesposobnosti za rad i za svo vreme trajanja, ali samo za vreme za koje bi osiguranik primao platu da nije nastupila privremena nesposobnost za rad. Ako je privremena nesposobnost za rad nastala zbog povrede na radu ili profesionalnog oboljenja naknada plate pripada osiguraniku od prvog dana sprečenosti za rad i za svo vreme njenog trajanja na teret poslodavca. Pravo na naknadu plate prestaje kada rešenje o utvrđenoj invalidnosti prema propisima o invalidskom osiguranju postane pravosnažno. Član 38 U slučaju dužeg trajanja privremene nesposobnosti za rad prouzrokovane bolešću ili povredom, a najkasnije do isteka jedne godine neprekidne nesposobnosti za rad, doktor porodične medicine je dužan da radnika sa potrebnom medicinskom dokumentacijom uputi nadležnom organu za ocenu radne sposobnosti, odnosno invalidnosti prema propisima o penzijskom i invalidskom osiguranju.\n11 Organizacija penzijskog i invalidskog osiguranja dužna je da izvrši ocenu radne sposobnosti, odnosno invalidnosti u roku od 60 dana od dana podnošenja zahteva za ocenu radne sposobnosti, a za to vreme naknadu neto plate obezbeđuje Fond. Istekom roka iz prethodnog stava naknadu plate obezbeđuje nadležna organizacija za penzijsko i invalidsko osiguranje. Član 39 Osiguraniku ne pripada naknada plate: 1. ako je namerno prouzrokovao nesposobnost za rad, 2. ako je nesposobnost za rad prouzrokovao pijanstvom, 3. ako se za vreme privremene nesposobnosti za rad bavi privrednom ili drugom aktivnošću kojom ostvaruje prihod 4. ako je namerno sprečavao ozdravljenje, 5. ako se bez opravdanog razloga ne podvrgne lečenju, osim ako za lečenje nije potreban pristanak predviđen posebnim propisima. 6. ako se bez opravdanog razloga ne javi lekaru za ocenu sposobnosti ili se ne odazove na lekarski, odnosno komisijski pregled u zakazano vreme. Osiguraniku ne pripada naknada plate od dana kada su utvrđene okolnosti iz stava 1. ovog člana pa sve dok traju te okolnosti ili njihove posledice. Ako se činjenice iz stava 1. ovog člana utvrde posle ostvarivanja prava na naknadu, isplata naknade osiguraniku se obustavlja. Naknada plate ne pripada licima na izdržavanju kazne zatvora i licima prema kojima se sprovodi mera bezbednosti obaveznog psihijatrijskog lečenja i čuvanja u zdravstvenoj ustanovi kao i obaveznog lečenja alkoholičara i narkomana u zdravstvenoj ustanovi. Član 40 U postupku ostvarivanja prava utvrđenih ovim zakonom primenjuju se odredbe Zakona o opštem upravnom postupku, ako ovim zakonom nije drugačije određeno. O pravima utvrđenim ovim zakonom u prvom stepenu rešava nadležna služba Fonda gde je osiguranik, odnosno osigurano lice prijavljeno na osiguranje, a u drugom stepenu Fond. Član 41\n12 Protiv konačnog akta Fonda može se pokrenuti upravni spor u roku od 30 dana od dana prijema akta. Član 42 Fond vodi evidenciju u vezi sa ostvarivanjem prava iz zdravstvenog osiguranja u skladu sa ovim zakonom i podacima iz Jedinstvenog sistema. Fond propisuje evidencije u vezi sa ostvarivanjem prava iz zdravstvenog osiguranja, podatke koji se u njima vode, obaveze u vezi sa ostvarivanjem prava iz zdravstvenog osiguranja, obrazac zdravstvene knjižice i postupak za njeno izdavanje i korišćenje. Lično učešće u troškovima zdravstvene zaštite osiguranih lica Član 43 Osigurana lica učestvuju u troškovima korišćenja zdravstvene zaštite. Upravni odbor Fonda utvrđuje visinu učešća osiguranih lica u troškovima korišćenja zdravstvene zaštite, kao i kategorija osiguranih lica koje ne podležu ličnom učešću u troškovima korišćenja zdravstvene zaštite, uz prethodnu saglasnost ministarstva nadležnog za poslove zdravlja. Fond posredstvom integrisanog zdravstvenog informacionog sistema omogućava da se u evidenciju unose i podaci iz oblasti zdravstvenog osiguranja. Pri utvrđivanju visine učešća u troškovima korišćenja zdravstvene zaštite upravni odbor Fonda uzima u obzir sledeće kriterijume: težina bolesti, visina troškova ispitivanja i lečenja i imovno stanje osiguranih lica. Član 44 Ličnom učešću u troškovima zdravstvene zaštite ne podležu: 1. žene u toku trudnoće i do godinu dana starosti rođenog deteta, 2. deca do navršenih 15 godina života, 3. oboleli od određenih zaraznih bolesti, 4. stara lica u skladu sa Zakonom. Član 45 Ličnog učešća u troškovima zdravstvene zaštite oslobođena su osigurana lica kod sprovođenja sledećih mera:\n13 - unapređivanje zdravlja kod pojedinaca i grupa stanovništva; - sprečavanju i suzbijanju bolesti i povreda prema posebnom programu; - otkrivanja i suzbijanja faktora rizika određenih bolesti prema posebnom programu. Programe za provođenje mera iz ovog člana donosi ministarstvo nadležno za poslove zdravlje. III - ORGANIZACIJA OBAVEZNOG ZDRAVSTVENOG OSIGURANjA Član 46 Organi Fonda su: upravni odbor, nadzorni odbor i direktor. Član 47 Upravni odbor sastoji se od devet članova i imenuje ga Vlada Republike Srpske javnim konkursom, a na osnovu utvrđenih kriterija. Upravni odbor čine: četiri predstavnika osiguranika, tri predstavnika zdravstvenih radnika iz zdravstvenih ustanova i dva predstavnika poslodavaca. Predsjednik i članovi upravnog odbora imenuju se na period od četiri godine. Djelokrug i način rada, kao i druga pitanja od značaja za rad upravnog odbora uređuju se Statutom Fonda. Vlada Republike Srpske daje saglasnost na Statut Fonda. Član 48 Upravni odbor Fonda u skladu sa zakonom i Statutom Fonda vrši sljedeće poslove: 1. donosi Statut Fonda, uz saglasnost Vlade Republike Srpske, 2. donosi druge opšte akte Fonda, 3. donosi planove i programe rada uz saglasnost Vlade Republike Srpske, 4. predlaže stope doprinosa za zdravstveno osiguranje, 5. stara se o efikasnom radu i poslovanju Fonda, 6. donosi finansijski plan Fonda, uz saglasnost Vlade Republike Srpske, 7. usvaja izvještaj o poslovanju i godišnji obračun i dostavlja Vladi Republike Srpske,\n14 8. utvrđuje kriterije za finansiranje zdravstvenog osiguranja, 9. donosi odluke, rješenja i druga akta na osnovu ovlašćenja i zakona, 10. uređuje poslove i način korišćenja zdravstvene zaštite u inostranstvu, 11. razmatra i usvaja minimalni paket osnovne zdravstvene zaštite na osnovu raspoloživih sredstava uz prethodnu saglasnost Vlade Republike Srpske, 12. u dogovoru sa zdravstvenom komorom odlučuje o cijenama zdravstvenih usluga i načinu ugovaranja između Fonda i zdravstvenih ustanova, 13. donosi poslovnik o svom radu, 14. vrši i druge poslove utvrđene zakonom i Statutom Fonda. Član 49 Nadzorni odbor Fonda sastoji se od predsjednika i dva člana koje imenuje Vlada Republike Srpske. Članovi nadzornog odbora imenuju se na period od četiri godine. Nadzorni odbor vrši nadzor nad radom i poslovanjem Fonda i najmanje jednom godišnje izvještava upravni odbor Fonda i Vladu Republike Srpske. Djelokrug i način rada nadzornog odbora, kao i druga pitanja od značaja za rad nadzornog odbora, uređuju se Statutom Fonda Član 50 Direktor Fonda predstavlja Fond, rukovodi Fondom i obavlja druge poslove utvrđene zakonom i statutom Fonda. Direktora Fonda imenuje Vlada Republike Srpske na period od četiri godine. Direktor se bira putem konkursa IV - FINANSIRANjE OBAVEZNOG ZDRAVSTVENOG OSIGURANjA Član 51 Prihod Fonda čine sredstva: 1. doprinosa za obavezno i prošireno zdravstveno osiguranje,\n15 2. iz budžeta, 3. donacija, 4. po konvencijama, 5. iz drugih sredstava u skladu sa zakonom. Član 52 Sredstva za uplatu doprinosa za lica iz člana 10. tačka 7. Zakona o zdravstvenom osiguranju, Zavodu za zapošljavanje Republike Srpske obezbjeđuje Vlada Republike Srpske iz budžeta u skladu sa Zakonom o doprinosima Član 53 Osnovice i stope za obračun obaveznog doprinosa za zdravstveno osiguranje utvrđuju se Zakonom o doprinosima. U slučaju da ukupno prikupljena sredstva nisu dovoljna za pokrivanje zakonom utvrđenih prava, Vlada Republike Srpske donosi odluku o načinu pokrića nedostajućih sredstava. Član 54 Pri raspoređivanju sredstava Fonda u tekućoj godini upravni odbor Fonda dužna je da prvenstveno obezbedi sredstva za zdravstvene prioritete, primarnu zdravstvenu zaštitu i osnovni paket zdravstvene zaštite. Član 55 Fond obrazuje rezervu. Rezerva Fonda obrazuje se: 1. izdvajanjem određenog procenta iz sredstava ostvarenim doprinosom u visini koju odredi upravni odbor Fonda; 2. izdvajanjem viška dela prihoda nad rashodima ostvarenog u prethodnoj godini. Izdvajanje za rezerve vrši se dok rezerve ne dostignu visinu od 5% od rashoda Fonda u prethodnoj godini. Sredstva rezervi Fonda mogu &e koristiti u toku godine za izvršavanje tekućih obaveza Fonda. Član 56\n16 Odnosi između Fonda i zdravstvenih ustanova (državnih i privatnih), u vezi sa pružanjem zdravstvene zaštite osiguranim licima, regulišu se ugovorom, gde prioritet imaju akreditovane zdravstvene ustanove. Član 57 Ugovorom iz prethodnog člana ovog zakona uređuju se naročito: vrsta, obim i kvalitet zdravstvenih usluga koje se pružaju osiguranim licima Fonda, plaćanje ugovorenih usluga, odnosno programa zdravstvene zaštite, način obračunavanja usluga, način rešavanja spornih pitanja i druga međusobna prava i obaveze ugovarača. Zdravstvene usluge pružene osiguranim licima u hitnim slučajevima plaćaju se zdravstvenoj ustanovi i u slučaju kada nije zaključen ugovor o pružanju zdravstvenih usluga. Član 58 Fond ugovara usluge primarne zdravstvene zaštite sa doktorom porodične medicine. Fond ugovara sa domom zdravlja konsultativne usluge specijalista i laboratorijske usluge koje se vrše po uputu doktora porodične medicine. Fond ugovara zdravstvene usluge specijalističkih službi i usluga bolničkog lečenja sa bolnicama na svom području, koje se vrše po uputu doktora porodične medicine. Fond ugovara usluge visoko specijalizovane zdravstvene zaštite, odnosno usluge za koje su potrebna složena dijagnostička ispitivanja i lečenje sa kliničkim centrom, specijalnim bolnicama, zavodima i institutima. Fond ugovara sa apotekama i apotekarskim ustanovama izdavanje lekova na recept utvrđenih pozitivnom listom lekova. Član 59 Cene zdravstvenih usluga utvrđuje Fond i Zdravstvena komora Republike Srpske. Fond i Zdravstvena komora utvrđuju jedinstven cenovnik zdravstvenih usluga i lekova koji usvaja upravni odbor Fonda, a primenjuje se prilikom pružanja zdravstvenih usluga bez uputa nadležnog doktora porodične medicine i kada se radi o uslugama pruženim osiguranicima proširenog i privatnog osiguranja. U slučaju da se Fond i Zdravstvena komora ne slože oko pitanja cena zdravstvenih usluga i drugih pitanja iz zajedničke nadležnosti spor rešava arbitražna komisija koju obrazuje ministarstvo nadležno za poslove zdravlja, a čine je po jedan predstavnik iz Fonda, Zdravstvene komore i po jedan predstavnik ministarstva nadležnog za poslove zdravlja i državnog organa nadležnog za poslove finansija.\n17 Komisija odlučuje većinom glasova. V - NAKNADA ŠTETE U SPROVOĐENjU ZDRAVSTVENOG OSIGURANjA Član 60 Osiguranik kome je na teret Fonda izvršena isplata na koju nije imao pravo, dužan je da vrati primljeni iznos: 1. ako je na osnovu netačnih podataka za koje je znao ili morao znati da su netačni ili na drugi protivpravan način ostvario pravo iz zdravstvenog osiguranja, odnosno primanje na koje nije imao pravo ili ga je ostvario u većem obimu nego što mu pripada; 2. ako je ostvario primanje, a nije prijavio nastale promene koje utiču na gubitak ili obim nekog prava, a znao je ili je morao znati za te promene; 3. ako je primio novčane isplate u iznosu većem od onoga koji mu je određen rešenjem. Rokovi zastarelosti potraživanja iz prethodnog stava ovog član počinju teći od dana kada je u upravnom postupku rešenjem kojim je utvrđeno da isplaćeno primanje ne pripada osiguraniku ili mu pripada u manjem obimu, odnosno od dana kada je izvršena poslednja nepravilna isplata. Član 61 Fond ima pravo da zahteva naknadu štete od lica koje je prouzrokovalo bolest, povredu ili smrt osiguranika. Za štetu koju je Fond u slučajevima iz stava 1. ovog člana prouzrokovao radnik na radu ili u vezi sa radom, odgovara preduzeće, odnosno poslodavac kod koga radnik radi u trenutku prouzrokovanja štete. Fond ima pravo, u slučaju iz stava 2. ovog člana da zahteva naknadu štete i neposredno od radnika ako je štetu prouzrokovao namerno. Član 62 Fond ima pravo da zahteva naknadu štete od preduzeća, odnosno poslodavca, ako su bolest, povreda ili smrt bolesnika nastali usled toga što nisu sprovedene mere zaštite na radu ili druge mere za zaštitu građana. Fond ima pravo da zahteva naknadu štete od preduzeća, odnosno poslodavca i kada je šteta nastala usled toga što je radnih stupio na rad bez propisanog prethodnog zdravstvenog pregleda, a kasnije se zdravstvenim pregledom utvrdi da radnik prema svom zdravstvenom stanju nije bio sposoban za rad na određenom poslu. Član 63\n18 Fond ima pravo da zahteva naknadu štete od preduzeća, odnosno poslodavca: 1. ako je šteta nastala usled toga što nisu dati podaci ili što su dati neistiniti podaci o činjenicama od kojih zavisi sticanje ili određivanje prava; 2. ako je isplata izvršena na osnovu neistinitih podataka u prijavi o stupanju radnika na posao ili što nije podnesena prijava o promenama koje utiču na gubitak ili obim prava ili ako je prijava podnesena posle, propisanog roka. Fond ima pravo da zahteva naknadu štete od osiguranika koji je dužan sam da podnosi prijave ili da daje određene podatke u vezi sa zdravstvenim osiguranjem, ako je šteta nastala usled toga što prijava nije podneta ili nisu dati podaci ili su dati neistiniti podaci. Član 64 Fond ima pravo da zahteva naknadu štete od lekara koji nezakonito utvrdi sprečenost za rad osiguranika, ako je zbog toga Fond isplatio naknadu. Ako je šteta iz stava 1. ovog člana nastala zbog nezakonitog rada lekarskih komisija za štetu odgovaraju članovi lekarske komisije. Fond ima pravo na naknadu štete, od lekara odnosno organizacije koja obavlja zdravstvenu delatnost, ako šteta nastane zbog nepravilnog lečenja osiguranika odnosno osiguranog lica. Član 65 Visina naknade štete utvrđuje se prema troškovima s tim u vezi, novčanim naknadama isplaćenim osiguraniku po odredbama ovog zakona i drugim davanjima na teret Fonda. Član 66 Fond ima pravo da zahteva naknadu troškova lečenja za svoje osiguranike neposredno od zajednice osiguranja imovine i lica koja je nastala upotrebom motornog vozila osiguranog kod te zajednice. Član 67 Prema odredbama člana 62. do 67. ovog zakona naknadu štete može zahtevati i preduzeće i drugi poslodavac koji pretrpi štetu u sprovođenju zdravstvenog osiguranja svojih radnika, kao i drugi nosioci zdravstvenog osiguranja. Na naknadu štete Fondu, preduzeću, poslodavcima i drugim nosiocima zdravstvenog osiguranja, koju pretrpe u sprovođenju zdravstvenog osiguranja, primenjuju se odredbe Zakona o obligacionim odnosima. Član 68\n19 Kada Fond utvrdi da mu je u sprovođenju zdravstvenog osiguranja prouzrokovana šteta, pozvaće lice koje je štetu prouzrokovalo da u određenom roku štetu nadoknadi. Ako u postavljenom roku šteta ne bude nadoknađena zahtev za naknadu štete Fond može ostvariti tužbom kod nadležnog suda. VI - PROŠIRENO ZDRAVSTVENO OSIGURANjE Član 69 Fond može osiguravati građane Republike Srpske i druga lica za prava koja nisu obuhvaćena obaveznim zdravstvenim osiguranjem, za oslobađanje učešća u ličnim troškovima za zdravstvenu zaštitu, za ostvarivanje zdravstvene zaštite iznad propisanih prava i druge zdravstvene usluge. Član 70 Prošireno zdravstveno osiguranje mogu obezbediti i preduzeća i druga pravna lica za svoje zaposlene. Član 71 Upravni odbor Fonda svojim aktom utvrđuje uslove i način korišćenja prava iz proširenog zdravstvenog osiguranja. Član 72 Sredstva iz proširenog zdravstvenog osiguranja vode se na posebnom računu. Član 73 Direktor Fonda vrši upravne i druge poslove iz proširenog osiguranja u skladu sa statutom i odlukom upravnog odbora Fonda o uslovima i načinu korišćenja prava iz proširenog zdravstvenog osiguranja. VII - PRIVATNO ZDRAVSTVENO OSIGURANjE Član 74 Građani Republike Srpske i druga lica mogu se osigurati kod privatne agencije za zdravstveno osiguranje za prava iz zdravstvenog osiguranja i prava koja nisu obuhvaćena obaveznim i proširenim zdravstvenim osiguranjem. Član 75\n20 Uslove za osnivanje privatne organizacije zdravstvenog osiguranja, obaveze prema osiguranicima i načela organizacije propisuje ministarstvo nadležno za poslove zdravlja. Član 76 Privatne agencije zdravstvenog osiguranja ugovaraju pružanje zdravstvenih usluga direktno sa zdravstvenim ustanovama na osnovu jedinstvenih cena zdravstvenih usluga koje utvrđuje Fond i zdravstvene komore. Član 77 Nadzor nad zakonitošću rada privatne agencije za zdravstveno osiguranje vrši ministarstvo nadležno za poslove zdravlja. IX - KAZNENE ODREDBE Član 78 Novčanom kaznom od KM do KM kazniće se preduzeće, odnosno zdravstvena ustanova, a odgovorno lice novčanom kaznom od 200 KM do KM: 1. ako protivno odredbama ovog zakona uskrati ili ograniči prava ko ja osiguraniku pripadaju po ovom zakonu; 2. ako proširi pravo osiguranika ili omogući neko pravo licu kome to pravo po ovom zakonu ne pripada uopšte ili ne pripada u tom obimu; 3. ako ne vodi ili neuredno vodi propisane evidencije o osiguranicima; 4. ako uskrati davanje pojedinih podataka Fondu ili da netačne podatke i obaveštenja o osiguranom licu ili spreči pregled poslovnih knjiga ili evidencija koje se odnose na zdravstveno osiguranje; 5. ako ne podnese prijavu na zdravstveno osiguranje osiguranika, odjavu, ili promenu prijave, ili ove prijave podnese po isteku propisanog roka, ili podnese neurednu prijavu, ili prijavu sa netačnim podacima o osiguraniku; 6. ako uskrati potrebnu medicinsku pomoć licu koje ima pravo na zdravstvenu zaštitu po ovom zakonu; 7. ako namerno spreči osigurano lice u ostvarivanju prava po ovom zakonu ili mu pomogne u protivzakonitom korišćenju prava iz zdravstvenog osiguranja; 8. ako namerno omogući korišćenje prava iz zdravstvenog osiguranja po ovom zakonu licu koje nema na to pravo.\n21 Novčanom kaznom od KM do KM kazniće se privatni poslodavac za prekršaje iz ovog člana. Član 79 Novčanom kaznom od 100 KM do KM kazniće se osigurano lice 1. ako svesno prouzrokuje nesposobnost za rad; 2. ako namerno spreči ozdravljenje ili osposobljavanje za rad; 3. ako za vreme bolovanja ostvaruje zaradu ili se bavi privatnom delatnošću. X - PRELAZNE I ZAVRŠNE ODREDBE Član 80 Stupanjem na snagu ovog zakona Fond preuzima imovinu i zaposlene radnike Javnog fonda za zdravstveno osiguranje Republike Srpske. Član 81 Fond je obavezan da usaglasi svoje opšte akte u roku od 30 dana od dana stupanja na snagu ovog zakona. Član 82 Do donošenja akata iz prethodnog člana primenjivaće se odgovarajući opšti akti koji su na snazi na teritoriji Republike Srpske u momentu stupanja na snagu ovog zakona. Član 83 Danom stupanja na snagu ovog zakona prestaje da važi Zakon o zdravstvenom osiguranju ("Službeni glasnik Republike Srpske", br. 12/93 i 14/94). Član 84 Ovaj zakon stupa na snagu osmog dana od dana objavljivanja u "Službenom glasniku Republike Srpske". Samostalni član Zakona o izmjenama i dopunama Zakona o zdravstvenom osiguranju ("Sl. glasnik RS", br. 106/2009)\n22 Član 5 Ovaj zakon objavljuje se u "Službenom glasniku Republike Srpske", a stupiće na snagu 1. januara godine.


SMATSA zbog korone uzela još 10,3 miliona evra kredita – Bankar.rs\nHome/ANALIZE/SMATSA zbog korone uzela još 10,3 miliona evra kredita\nEvropska investiciona banka (EIB) odobrila je Kontroli letenja Srbije i Crne Gore zajam u iznosu od 10,3 miliona evra, saopšteno je iz ove evropske institucije, kako piše Tango Six.\n“Ovaj novac će obezbediti nastavak investicionog programa čiji je cilj da se osigura bezbednost operacija, efikasnost vazdušnog saobraćaja, kapaciteti i smanjenje uticaja na životnu sredinu”, istakao je direktor SMATSA-e Predrag Jovanović.\nKredit predstavlja dopunu ranije odobrenog zajma iz 2018. godine u iznosu od 45 miliona evera za modernizaciju sistema navigacije, navodi se u saopštenju.\nDodatna finansijska sredstva obezbeđena su u okviru finansijske podrške EIB-a za COVID-19 koji je Tim Evropa usvojio u maju 2020. godine za društveno-ekonomski oporavak Zapadnog Balkana.\nPrema podacima EUROCONTROL-a, prošle godine iznad Evrope letelo je 1,7 milijarde putnika manje sa 6,1 milion letova manje. Iznad Srbije i Crne Gore bilo je 54 odsto manje letova u poređenju sa 2019. godinom. što je rezultovalo drastičnim padom prihoda SMATSA-e.\nEvropska investiciona banka (EIB) SMATSA\nJesu li srpski privrednici spremni za novi lockdown?


Telefon inženjering doo uspešno je pustio u rad Solarnu elektranu 50kWp u Zrenjaninu – Telefon Inzenjering-Blog\nNa krovu zgrade Dečijeg dispanzera, Doma zdravlja „Dr. Boško Vrebalov“ u Zrenjaninu puštena je u rad Solarna elektrana snage 50kWp u saradnji sa Ruskom humanitarnom misijom i Gradom Zrenjaninom.\nInstalirana Solarna elektrana se sastoji od 146 solarnih panela proizvođača Solar Fabrik, Nemačka, snage 340W koji su montirani na južnu i jugo-zapadnu stranu krova objekta Dečijeg dispanzera radi maksimalnog iskorišćenja kapaciteta.\nSistem sadrži litijumske baterije visokog kvaliteta, koje imaju preko 6000 ciklusa punjenja i pražnjenja i samim tim imaju vek eksploatacije od preko 20 godina. Integrisane litijumske baterije omogućavaju skladištenje viška proizvedene električne energije kako bi se koristila noću i za napajanje urgentnih potrošača.\nCelokupan sistem je opremljen neophodnim zaštitama i opremom proverenog i vrhunskog kvaliteta. Takođe, praćenje rada i upravljanje sistemom se može vršiti putem mobilne aplikacije.\nPuštanjem u rad ove elektrane realizovali smo još jedan u nizu uspešnih projekata u saradnji sa Ruskom humanitarnom misijom. Zahvaljujući i Gradu Zrenjaninu, Dečiji dispanzer je obezbeđen pouzdanim solarnim sistemom za snabdevanje električnom energijom.\nVideo snimak solarne elektrane možete pogledati klikom na link : https://youtu.be/5BOpGoh86jo


27. januar, Međunarodni dan sećanja na žrtve Holokausta - ANTIFAŠISTI BEOGRADA\n27. januar, Međunarodni dan sećanja na žrtve Holokausta\nDanas, 27. januara, obeležava se Međunarodni dan sećanja na žrtve Holokausta, najbrutalnijeg zločina u ljudskoj istoriji, tokom kojeg su anticivilizacijske snage naci-fašizma na najsurovije načine pobile više od šest miliona Jevreja u Evropi, što je čak dve trećine tadašnje jevrejske populacije.\nNa današnji dan 1945. je Sovjetska Crvena armija oslobodila najpoznatiju fabriku smrti, koncentracioni logor Aušvic u Poljskoj, koji je jedan od najpoznatijih simbola monstruoznosti holokausta.\nAntifašisti Beograda koriste komemoraciju današnjeg datuma da podsete javnost na užase koje je fašizam počinio za vreme Drugog svetskog rata, ali i skreću pažnju svima da fašizam nije zauvek pobeđen 1945. već da se transformisao i poslednjih godina jača širom sveta, na talasu antimigrantske histerije konzervativaca, koja želi da izbeglice sa Bliskog istoka prikaže kao krivce za teško ekonomsko stanje, siromaštvo i sveukupnu bedu kapitalističkog društva. Savremeni neofašisti u Srbiji ne pozivaju na otvoreno fizičko nasilje protiv izbeglica iz Sirije, Iraka, Avganistana i drugih ratom razorenih zemalja, već pokušavaju da svoje šovinističke stavove maskiraju rodoljubljem, brigom o natalitetu, kulturi, bezbednosti i nacionalnom identitetu, slično kao što ni nacisti nisu odmah pozivali na istrebljenje Jevreja, već tek kada su došli na vlast su pokazali svoje pravo lice, lice čije su se naznake videle mnogo godina ranije, u srži njihove ideologije i načina postupanja sa političkim neprijateljima. Kada bi danas negde moderni fašisti došli na vlast, ponašali bi se isto, kao što možemo da vidimo u Ukrajini gde već godinama traju redovna prebijanja, pa čak i ubistva Roma, homoseksualaca, političkih protivnika i svih ostalih koje lokalne fašističke milicije ocenjuju kao nepodobne, uz prećutni blagoslov vlasti.\nProtiv ovih i sličnih pojava koje prožimaju naše društvo se moramo boriti a ne ignorisati ih, jer nikada u istoriji zlo nije nestalo samo od sebe, već je to bio rezultat organizovane reakcije i borbe svih onih koji su odabrali da stoje na pravoj strani istorije, poput naših predaka tokom Narodnooslobodilačke borbe.\nPrilažemo nekoliko fotografija iz Aušvica kako bismo se svi zajedno podsetili užasa koji se desio pre manje od 80 godina, i kako ne bismo dozvolili da se ikada više nešto slično ponovi.


Najmanje devet američkih mormona ubijeno u Meksiku\nMeksička policija, fotoarhiv\nNajmanje tri žene i šestoro dece, pripadnici zajednice američkih mormona koji su živeli na severu Meksika, ubijeni su u zasedi, rekao je rođak žrtava, prenosi AFP.\nIzrešetana tela majke i njeno četvoro dece pronađena su u svom spaljenom kamionetu, kojim su se vozili ka američkoj granici, naveo je Džulijan Lebaron, jedan od lidera pomenute zajednice, aktivista protiv kriminala i rođak nastradale žene.\n"Postavili su im zasedu, pucali su na kamionet i spalili su je s četvoro dece. To je masakr", rekao je Lebaron za lokalni radio.\nDruga dva vozila koja su bila u društvu prvog pronađena su nekoliko sati kasnije, s beživotnim telima još dve žene i dvoje dece.\nPetoro ili šestoro druge dece, od kojih je jedno ranjeno iz vatrenog oružja, uspelo je da pobegne i vrati se kući, naveo je Lebaron i dodao da je jedna devojčica pobegla u šumu da bi se sakrila i još uvek nije pronađena. On nije hteo da govori o napadačima i njihovim motivima.\nBBC navodi da su navodni počinioci pripadnici narko kartela, a da lokalni mediji pišu kako je moguće da su napadači pogrešili identitet ove porodice.\nTužilac meksičke država Čihuahua Sezar Augusto Peniče rekao je da je broj žrtava i dalje "nejasan".\nNaime, rođaci su kazali da je ubijeno devet članova porodice, dok je policija, do sada, potvrdila da je ubijeno pet osoba.\nDo napada je došlo u pograničnom području između država Čihuahua i Sonora, nedaleko od meksičko-američke granice, u zoni punoj trgovaca drogom i kriminalaca svih vrsta. Lebaronov brat Bendžamin, osnivač organizacije za odbranu od kriminala u Čihuahui, ubijen je 2009. godine.\nUbijene žene i deca su pripadali zajednici potomaka mormona koji su u 19. veku pobegli iz SAD da bi izbegli zakone protiv poligamije, koja se u njihovoj veri praktikuje. Brojni meksički mormoni imaju i američko državljanstvo.


Ombudsmen.gov.ba - Ombudsmeni osuđuju svaku aktivnost koja ima za cilj diskriminaciju LGBTI populacije\nSaopštenje za javnost | 03.04.2019\nOmbudsmeni osuđuju svaku aktivnost koja ima za cilj diskriminaciju LGBTI populacije\nSva ljudska prava, uključujući slobodu govora i izražavanja, slobodu okupljanja, prava na privatnost i porodični život, trebaju biti jednako dostupna svima, uključujući i LGBTI populaciju, bez diskriminacije. Ombudsmeni konstatuju da, iako Bosna i Hercegovina spada u grupu zemalja koja ima pravni okvir za osiguranje uživanja prava pripadnicima/ama LGBT populacije, postoji nesklad između normativnih standarda sa jedne strane i uživanja tih prava u praksi sa druge strane.\nNikome ne smije biti uskraćeno bilo koje pravo u svim oblastima privatnog i javnog života samo zbog toga što je drugačije seksualne orijentacije. U tom kontekstu Ombudsmeni BiH osuđuju svaku aktivnost, uključujući i izjave, koje imaju za cilj diskriminaciju ili drugačiji tretman LGBTI populacije te pozivaju sve organe vlasti da jačaju svoje kapacitete kako bi blagovremeno odgovorili na sve vrste nasilja usmjerene na pripadnike LGBT populacije.\nVlasti u BiH trebaju osigurati jednaku pažnju i zaštiti prava svakog građanina uključujući i zaštitu LGBT populacije u pogledu prava na slobodu izražavanja i okupljanja.\nPropust da se preduzmu energičniji koraci u suzbijanju govora mržnje produbljuje podijeljenost društva i olakšava formiranje društvenih grupa koje smatraju da imaju pravo da nameću svoju volju ostalima, dok pravovremena reakcija na govor mržnje daje priliku organima za provođenje zakona da predvide izbijanje ozbiljnih incidenata.


Ništa nije narušilo odnose Moskve i Beograda i nema šumova na tim relacijama, a to dokazuje drugi ovogodišnji dolazak ministra spoljnih poslova Sergeja Lavrova u Beograd, ocenio je za Politiku ambasador Srbije u Rusiji Miroslav Lazanski.\nNe znam nijednu drugu evropsku zemlju u koju je Lavrov došao dva puta u jednoj godini, dodao je Lazanski.\nLazanski je ocenio i da Moskvi ne smeta put Srbije u Evropsku uniju (EU), ali navodi da bi ih "zabolelo" kada bi Srbija postala članica NATO.\nMi imamo našu politiku vojne neutralnosti, a Rusi to poštuju, istakao je on.\nLazanski je rekao i da ne zna kada bi mogla biti otvorena kancelarija...\nOdnosi Srbije i Rusije razvijaju se na najbolji način, kaže ambasador Rusije u Beogradu Aleksandar Bocan-Harčenko, i ističe da to potvrđuje i predstojeća poseta ministra spoljnih poslova Sergeja Lavrova u čijem će fokusu, kaže, biti bilateralna saradnja, situacija u regionu i pitanje Kosova...


Srbija zarobljena u korupciji - Dosta je bilo\nKorupcija je jedan od najkompleksnijih izazova sa kojim se suočava otvoreno društvo. Ona koči privredni razvoj i onemogućava izgradnju demokratskih institucija, negira evropske vrednosti, podriva socijalnu stabilnost i narušava poverenje javnosti. Korupcija je veoma složen fenomen i zbog toga za nju i nema precizne i sveobuhvatne definicije. Obično se pod ovim pojmom podrazumeva podmićivanje državnih službenika, no to je isuviše pojednostavljen pogled na korupciju. Svetska banka dala je jednu veoma kratku definiciju, koja se inače najčešće upotrebljava. Prema njoj, „korupcija jeste zloupotreba javnog ovlašćenja radi sticanja privatne koristi“.\nKorupcija se sve više smatra velikom preprekom ekonomskom razvoju. Prema jednom skorašnjem istraživanju Svetske banke, više od 160 javnih zvaničnika i građana iz 60 zemalja u razvoju navelo je korupciju kao faktor broj jedan u smetnji ekonomskom rastu i razvoju njihovih zemalja. Prema proceni Svetske banke, troškovi korupcije na globalnom nivou iznose pet odsto svetske ekonomije ili više od 1,5 triliona američkih dolara godišnje.\nSvetska banka je u vreme kada je počela tranzicija realsocijalističkih država u zemlje slobodne tržišne privrede lansirala pojam zarobljene države (captured state), podrazumevajući pod tim pojmom države koje imaju visok stepen korupcije i u kojima su institucije podređene privatnim umesto opštim interesima. Zarobljena država nastaje kada kriminalne grupe i oligarsi prodru u državne poslove, ili kada se stvori čvrsta sprega političkih partija, kriminalnih struktura, izvršne i sudske vlasti radi potčinjavanja opštih interesa privatnim interesima.\nVlast sama izaziva korupciju\nSrbija bez sumnje spada u ove zemlje jer visoka korupcija je permanentno prisutna, a o slabostima institucija na svim nivoima i o njihovoj podređenosti privatnim interesima ima bezbroj primera. Razvoj Srbije, kako ekonomski tako i na opštedruštvenom planu, korupcija sputava decenijama. Treba se podsetiti da je u vreme nastanka dugoočekivanih demokratskih promena, oktobra 2000, indeks percepcije korupcije bio 1,3, na skali od 0 do 10, gde 0 označava maksimalnu korupciju, a 10 minimalnu. Danas, posle skoro dve decenije od demokratskih promena, Srbija sa indeksom percepcije korupcije nižim od 4 spada u zemlje gde je korupcija veoma visoka, praktično endemska pojava koja zahvata sve sfere društva.\nKljučno pitanje je zašto Srbija ne može da se izbori sa korupcijom, kao što su to uradile mnoge zemlje u tranziciji, pa u međuvremenu postale i uspešne članice Evropske unije (Češka, Slovačka i sl.). Srbija je – nažalost, više pod pritiskom EU nego što su njene vlasti imale stvarnu nameru – donela već dve strategije za borbu protiv korupcije, ali je njihova primena ostala mrtvo slovo na papiru, upravo zato što su donete kako bi se ispunili neki formalni uslovi, a ne zbog čvrste namere da se osujeti korupcija i svede u društveno podnošljive okvire.\nTreba se setiti veoma česte izjave Verice Barać da je Vlada centar korupcije. Problem je zapravo u tome što sama vlast izaziva korupciju, pa ako bi suzbijala korupciju, ona bi u tom slučaju sama sebe lišavala brojnih privilegija. A da bi se neko samoinicijativno lišio privilegija, nije dovoljno što se u predizbornim kampanjama zaklinje kako će sve svoje moći podrediti borbi protiv korupcije, nego i da u vršenju vlasti dosledno sprovodi mere za suzbijanje korupcije i da za to iskaže jasnu političku volju. Iskustva brojnih zemalja pokazuju da je upravo nedostatak političke volje najčešće ključni faktor zbog kojeg nema uspeha u borbi protiv korupcije. Nedostatak političke volje u Srbiji može se ilustrovati brojnim primerima netransparentnosti, počev od finansiranja političkih partija, brojnih državnih ugovora, kao i trošenjem sredstava iz budžeta na svim nivoima.\nTajnost je sinonim za korupciju\nS motivom privlačenja stranih direktnih investicija, država daje brojne pogodnosti stranim investitorima, koje su daleko od očiju javnosti. Tako je „Fijat“ došao u Srbiju pod uslovima totalno netransparentnim, pa su veliki izgledi da ovaj gromko najavljivani aranžman doživi na kraju pravi debakl, čim se iscrpe pogodnosti koje je naša strana obezbedila, a koje su ostale netransparentne za našu javnost. Kakva i kolika će biti ukupna šteta od ovog ugovora, neće se saznati u bliskoj budućnosti. Skoro je, posle decenijskog odlaganja, „Ikea“ ipak počela biznis u Srbiji, što je od nadležnih označeno kao veliki poslovni uspeh, međutim, i ovde je izostala transprentnost aranžmana. Građani Srbije ne znaju pod kojim uslovima „Ikea“ investira u Srbiji (nedostatak transparentnosti, naravno, ne znači apsolutno postojanje korupcije, ali ostavlja sumnju da postoji korupcija, jer zašto bi neko nešto krio od javnosti ako nema razloga za to). Slična situacija je i sa prodajom „Jata“ i osnivanjem „Er Srbije“, gde je celina uslova aranžmana sa „Etihadom“ ostala netransparentna. Ovakvih primera ima mnogo i pitanje je zašto vlast pribegava netransparentnim aranžmanima. Netransparentnost je sinonim za korupciju, bilo da se radi o pukom podmićivanju ili o korišćenju stranih investitora u političke svrhe, prvenstveno radi jačanja rejtinga partija ili pojedinaca.\nVlast u Srbiji permanentno troši netransparentno budžetska sredstva na svim nivoima. Završne račune o realizaciji budžeta u Srbiji Skupština ne donosi u poslednjih petnaestak godina. A da ne govorimo o tome da se na sajtu ne objavljuju detaljni podaci o potrošnji svakog dinara, kao što se to radi u razvijenim zemljama. Primera radi, na sajtu grada Londona nalaze se detaljni podaci o potrošnji budžeta tog grada, pa građani mogu da ocene da li je to opravdano ili ne. Naša državna revizija još uvek ne daje odgovor da li se sva sredstva budžeta racionalno koriste, što je u suštini njen glavni zadatak. Izostaju analize koje pokazuju koja je alternativa za potrošnju određenih sredstava najracionalnija.\nDakle, ako želimo da imamo uspeha u borbi protiv korupcije, moramo se izboriti za potpunu transparentnost u donošenju odluka na svim nivoima. U razvijenim zemljama Zapada imate bojne primere da su državni tužioci u nekim slučajevima, kada je u nekom sporu trebalo da se opredele za vlast ili za nekog pojedinca, stali u zaštitu pojedinaca, posebno novinara kada dođu do kompromitujućih podataka za državu i da optuže predsednike vlade ili ministre i izlože ih sudu pravde.\nU Srbiji, nažalost, ova mogućnost još ne postoji. Još se nije desilo da je protiv nekog ministra, dok je na funkciji, podignuta optužnica za neko krivično delo, a s obzirom na nivo korupcije, sasvim je izvesno da je takvih prilika bilo napretek. Stanje institucija kod nas je sada tako da je pokretanje sudskog postupka protiv visokih državnih funkcionera praktično nemoguće. U zemlji sa visokim nivoom korupcije, kakva je u Srbiji, ne može biti bitnijih rezultata u borbi protiv korupcije sve dok svi građani ne budu jednaki pred sudom pravde, bez obzira na to da li se radi o kuriru, lekaru, profesoru univerziteta ili predsedniku države. Sve do tada, Srbija će u neku ruku biti zarobljena država.\nPiše: Dr Danilo Šuković\nPreuzeto iz nedeljnika „Beogradski glas“: http://beogradski-glas.rs/dr-danilo-sukovic-srbija-zarobljena-korupciji/\nOznakeVerica Barać Danilo Šuković Korupcija Naslovna-traka Naslovna-centar\n14. januara 2018. 16:19\n15. januara 2018. 21:05\n10. jula 2018. 14:44


U polufinalu, Kelmendi je bila bolja od Anabel Erani, a prethodno se suočila sa Rusima koji nisu želeli da dozvole nastup pod zastavom Kosova.\nNa kraju, ujutro pre takmičenja, dozvolili su joj da se takmiči kako je želela, kao i Nori Gjakovoj, koja je osvojila broznu u kategoriji do 57 kilograma. Inače, Kelmendi je dozvoljeno da se takmiči na intervenciju Međunarodne džudo federacije. Rusija ne priznaje Kosovo i tražila je da ona nastupi pod zastavom Međunarodne džudo federacije što je i ranije bila praksa, ali je na kraju delegacija ispred Kelmendi ostvarila cilj. Bronzu je osvojila domaća džudistkinja Julija Rižova, koju je publika ispratila gromoglasnim ovacijama.


"Taman ću sa užitkom ovde u Dohi dočekati Srpsku Novu Godinu": Troicki presrećan zbog Australijan opena - Naši u svetu\n“Taman ću sa užitkom ovde u Dohi dočekati Srpsku Novu Godinu”: Troicki presrećan zbog Australijan opena\nObjavljeno 13/01/21 u 17:30\nOdličan početak godine, jako sam zadovoljan igrom i rezultatom i srećan zbog plasmana u glavni žreb Melburna. Dokazao sam sebi da nisam za otpis, da i dalje mogu da igram na visokom nivou”, poručio je srpski teniser Viktor Troicki, nakon što se plasirao u glavni žreb Australijan opena.\nIskusni 34-godišnji as, aktuelni selektor Dejvis kup tima Srbije, u finalu kvalifikacija u Dohi savladao je Nemca Sedrika-Marsela Štebea 6:4, 6:2.\n“Sada sa velikom dozom samopouzdanja i energije ulazim u nastavak ovog takmičenja. Taman ću večeras sa užitkom ovde u Dohi dočekati Srpsku Novu godinu, koju čestitam svim našim ljudima i krećem za Australiju. Tamo nas čeka 15 dana karantina, ali Bože moj, kako je, tako je, takva vremena i u skladu sa tim mora da se živi i radi, izdržalo se i preživelo i gore od karantina. Važno je da se zdravo i idemo u nove životne pobede“, rekao je Troicki za sajt Teniskog saveza Srbije.\nTroicki je tokom karijere četiri puta prolazio u treće kolo Australijan opena, uvek je dobro igrao na australijskom tlu, gde je osvojio i dve ATP titule, obe u Sidneju, a prošle godine i ATP kup sa selekcijom Srbije.\nAustralijan openTenisViktor Troicki\nKlinci napravili nestvaran prizor ispred Novakove terase: Morao je da izađe napolje…\n“Svi putnici sa tog leta u karantinu”: U strogom karantinu 47 tenisera u…\nVELIKI USPEH! Olga Danilović u glavnom žrebu Australijan opena, emotivno reagovala na…\nAustralijan open BEZ LINIJSKIH SUDIJA!


JUNAK CRVENO-BELIH Evo šta je Feldin poručio nakon što je trojkama presudio Valensiji\nDEKONCENTRISANA ZVEZDA Alimpijević: Možemo da igramo sa svima, šanse tražimo pred "delijama"\nCrvena zvezda je na gostovanju u Rusiji poražen od Himkija sa 85:78. Izabranici Dušana Alimpijevića su odlično odigrali u prvom poluvremenu, ali su u drugom stali.\nNAJSLAĐE JE KAD TITULU SLAVIŠ SA PRIJATELJIMA Željko Obradović za Blicsport o najradosnijem dolasku u Beograd\nDa li bi mi značilo da moja ekipa igra na F4? Naravno, drago mi je, svaki minut vremena kod kuće mi znači mnogo. Ovo je specijalna prilika kada ću ponovo videti svoje prijatelje - kaže Željko, devetostruki šampion Evrope.\nNOVA SJAJNA PARTIJA Evroliga: Druga pobeda u nizu Efesa, dabl-dabl Štimca\nVladimir Štimac je nastavio da pruža sjajne partije u dresu Efesa, koji je zabeležio i drugu pobedu u Evroligi, jer je u sedmom kolu nadigrao Makabi u Tel Avivu sa 92:72.\nKAKO JE PAO MAKABI Kad stranci osete Zvezdin dres i sve one nevidljive stvari /VIDEO/\nJesu košarkaši Crvene zvezde čak četvrti put zaredom dobili Makabi u Evroligi (87:84) i iako je svaka pobeda značajna po sebi, ova poslednja iz 4. kola je možda najslađa. Evo i zašto.\nRADUJE SE "PIONIRU" Alimpijević pred Efes: Ovo je Zvezdin domaći teren, Štimac je fantastičan\nTrener košarkaša Crvene zvezde Dušan Alimpijević posebno je naglasio to što će Efes u 11. kolu Evrolige ugostiti u hali "Aleksandar Nikolić", u petak od 19 časova.\nPRED ZVEZDU Španci se uplašili Ročestija i Bjelice\nŠpanski mediji su na originalan način najavili košarkaše Crvene zvezde koji u Malagi igraju sa Unikahom (20.45) u šestom kolu Evrolige. Crveno-beli su predstavljeni kao “Made in Serbia”, odnosno “proizvedeno u Srbiji”, tim koji i pored ubedljivo najmanjeg budžeta beleži zapažene rezultate.\nTIMSKI DUH Zvezda se i ovako sprema za Efes /FOTO/\nKošarkaši Crvene zvezde u petak (19) dočekuju Efes u 11. kolu Evrolige, a dva dana uoči te utakmice imali su i posebnu pripremu.\nŽoc posle produžetka pokorio Milano, Ćaću preseo povratak kući, povreda Kuzmića\nUzbudljivo je bilo u prvim mečevima drugog kola Evrolige... Šampion Evrope Fenerbahče je posle velike borbe, produžetka i mnogo muke uspeo da savlada ekipu Armanija u Milanu - 92:86.


Dovecher.tv na sajmu medija - Media Market 2018 - Dovecher.tv\nDovecher.tv će izlagati na predstojećem biznis sajmu informisanja, komunikacija i marketinga – Media market 2018.\nOve godine će naša kompanija predstaviti svoja softverska rešenja, dostignuća, novine u radu naših aplikacija, kao i nove aplikacije iz platforme Dovecher.tv. Neki od vas su već imali priliku da se upoznaju sa radom naših aplikacija za automatizovano emitovanje, proizvodnju emisija, upravljanje medijskim sadržajima, redakcijski informacioni sistem, mrežni i internet striming, a svi oni koji nisu – imaće priliku da vide kako naša rešenja funkcionišu i da se uvere u prednosti koje ona donose.\nPored toga, na ovogodišnjem Media Market-u, ponosno ćemo predstaviti i dva nova softverska rešenja – D.Sport i D.Ingest. D.Sport je aplikacija namenjena za proizvodnju sportskih sadržaja, prikazivanje rezultata, statistike, uz mnoge druge opcije, zavisno od sporta koji se prenosi. D.Ingest, kako sam naziv kaže, je aplikacija namenjena za ingest materijala, direktno sa kamere, sa IP strima ili sa kartica.\nU sklopu aktivnosti naše kompanije na ovogodišnjem sajmu medija će biti realizovana i interna sajamska televizija – „Sajam TV“. Bićete u mogućnosti da pratite „Sajam TV“ tokom trajanja sajma, i u okviru nje, važne panel diskusije i konferencije, kao i brojne priloge sa izlagačima, posetiocima i učesnicima panel diskusija.\nPosetite naš štand i budite među prvima koji će moći da isprobaju naša softverska rešenja i da se lično uvere u njihov kvalitet. Takođe, možete iskoristiti ovu priliku da se sastanete sa našim predstavnicima, raspoloženi smo da vam demonstriramo opcije koje vas zanimaju, ali i da čujemo ideje, predloge i utiske.\nKao i prethodnih godina, možete nas pronaći u Hali 3 Beogradskog Sajma.


Evropa izražava zabrinutost stanjem u Crnoj Gori - 2002-08-01\nDiplomatski predstavnici Danske, Švedske i Grèke u Beogradu, te šef delegacije evropske komisije u razgovoru sa crnogorskim predsjednikom Milom Djukanoviæem izrazili su zabrinutost zbog razvoja dogadjaja u Crnoj Gori. Crnogorski predsjednik je istakao da državni organi Crne Gore kontrolišu situaciju i da neæe dozvoliti nikakvo pravno-politièko nasilje, niti tolerisati antievropsko i antidemokratsko ponašanje, navodi se u saopštenju iz Djukanoviæevog kabineta.\nPredsjednik Narodne stranke Dragan Šoæ nakon razgovora sa evropskom trojkom rekao je da je postignuta saglasnost da treba naæi razuman kompromis: “Ali smo takodje krajnje otvoreno iskazali naš stav da neæemo dozvoliti da sve one prednosti u izbornom postupku koje je do sada koristila DPS i kroz izbornu proceduru, a posebno u oblasti medija, da dopustimo da i sada koristi”.\nPredsjednik SDP Ranko Krivokapiæ saopstio je svoj stav da nova parlamentarna veæina u Crnoj Gori ruši evropske standarde:\n“Novostvorena koalicija izaziva ozbiljnu zabrinutost. Sama èinjenica da je “trojka” jedan sistem koji se aktivira u sluèaju kriza u EU, dakle bivši predsjedavajuæi, sadašnji i buduæi, aktiviran i ovdje pokazuje kolika je šteta nastala i koliko æe biti poterbno truda da se to rješava”\nInace, za èetvrtak je zakazan okrugli sto na kome æe parlamentarna radna grupa i eksperti OEBS-a i Savjeta Evrope ponovo razmatrati izborno i medijsko zakonodavstvo.


VIDOVDANSKA DEKLARACIJA DVERI: Dosadašnji pregovarači sa srpske i albanske strane su povezani sa različitim kriminalnim strukturama\n28-06-2019 12:22 Srbija Politika\nDosadašnji pregovori o Kosovu i Metohiji, koje vode aktuelne vlasti u Beogradu i Prištini, završeni na korist albanskog separatizma i na apsolutnu štetu države Srbije, poručuju iz Srpskog pokreta Dveri. Dveri su danas izašli u javnost sa Vidovdanskom deklaracijom u kojoj se traži promena pregovarača, promena forme pregovora i promena tema o kojima se pregovara.\nDeklaraciju Dveri prenosimo u celostri:\nDosadašnji pregovori vođeni pod pokroviteljstvom Evropske Unije, prebačeni sa nivoa međunarodnog prava na političku agendu birokratije iz Brisela koja neprestano favorizuje interese Albanaca, pokazali su ogromne nedostatke. Očigledno je da se ovaj diplomatski format pokazao neuspešan te razgovore o KiM treba vratiti u okvire Saveta bezbednosti UN koji je i dalje jedini nadležan za rešavanje konačnog statusa južne srpske pokrajine, stoji u deklaraciji Dveri.\nKako je Mustafa Golubić od Tankosićevog četnika stigao do Staljinovog NKVD-a saznajte OVDE.\nKOMUNISTI SU NAS SVE LAGALI: "Solčence zahaja" nije slovenačka pesma, ovo je prava istina (VIDEO)


Grad Novi Pazar - Otvaranje Generalnog konzulata BiH u Novom Pazaru prioritet\nOtvaranje Generalnog konzulata BiH u Novom Pazaru prioritet\nNovi Pazar uskoro će dobiti konzularno predstavništvo Bosne i Hercegovine. Otvaranje Generalnog konzulata, koji predstavlja najvišu je diplomatsku istancu, prioritetno je pitanje državnog vrha Bosne i Hercegovine. Značaj je višestruk, prvenstveno za građane, privredu ali i grad Novi Pazar. Istovremeno, rezultiraće jačanjem odnosa dve države, Srbije i Bosne i Hercegovine.\nUpravo je Predsedništvo Bosne i Hercegovine koje vodi spoljnu politiku te države, odlučno je da upravo u Novom Pazaru otvori svoje diplomatsko predstavništvo, odnosno Generalni konzulat. To im je, naglašava koordinator za otvaranje Generalnog konzulata Bosne i Hercegovine u Novom Pazaru Miroslav Kojić, prioritet.\n”Odgovorno tvrdim da je, što se tiče spoljne politike koju vodi Predsedništvo Bosne i Hercegovine, a u cilju unapređenja i otvaranja novih doplomatsko-konzularnoh predstavništava, ovaj Generalni konzulat trenutno ima najveći prioritet i sve naše aktivnosti usmerene su upravo na to da se on otvori i nadam se, uz pomoć gradonačelnika Novog Pazara i njegovog tima, ali i svih ljudi ovde u Novom Pazaru da ćemo uspeti da to vrlo brzo sprovedemo i sve aktivnosti privedemo kraju” kazao je Kojić.\nKoordinator za otvaranje Generalnog konzulata Bosne i Hercegovine u Novom Pazaru Miroslav Kojić naglasio je još da je otvaranje konzulata kompeleksan i odgovoran posao koji prati niz zakonskih i administrativnih obaveza.\n”Bez obzira na sve to uvereni smo da ćemo to vrlo brzo, u što kraćem roku uraditi, jer na prostoru Novog Pazara i kompletne oblasti živi veliki broj državljana Srbije koji imaju državljanstvo Bosne i Hercegovine i upravo njima ćemo olakšati sve administrativne i statusne poslove. Dakle, ne moraju ići u Bosnu i Hercegovinu već ćem im sve biti omogućeno u Generalnom konzulatu. Ovo će, dakle, biti najveći rang generalnog konzulata koji Bosna i Hercegovina otvara, imaćemo i akviziciju i biometriju, što zapravo znači da ćemo, između ostalog, raditi sve putne isprave kakve su pasoši, vize i drugo, tako da građani neće morati da idu u Beograd već će sve moći da obave ovde u Novom Pazaru” objasnio je Kojić.\nDanašnja poseta i razgovor sa koordinatorom za otvaranje Generalnog konzulata Bosne i Hercegovine u Novom Pazaru od izuzetnog je značaja, kazao je gradonačelnik Novog Pazara Nihat Biševac. Gradonačelnik je naglasio da će otvaranje Generalnog konzulata rezultirati jačem i boljem povezivanju dve države. Za građane će imati nemerljiv značaj.\n”Otvaranje Generalnog konzulata Bosne i Hercegovine za Novi Pazar ima veliki značaj, ali prvenstveno za građane, naročito ako znamo da veliki broj građana ovog dela zemlje, Novog Pazara i Sandžaka živi u Bosni i Hercegovini i ima dvojno državljanstvo. Otvaranjem Generalnog konzulata sve pravno administrativne poslove moći će da obave ovde što čerezultirati uštedom vremena i finansija, a sigurno će doprineti privrednom razvoju jer će biti olakšane administrativne i papirološke procedure, tako da je značaj višestruk. Grad Novi Pazar daće punu podršku Ambasadi Bosne i Hercegovine u Srbiji. Raduje nas da je otvaranje konzulata izvesno” kazao je Biševac.\nGeneralni konzulat najviša je diplomatska istanca u jednoj zemlji kada se tiče konzularnih poslova. Generalnog konzula imenovaće Predsedništvo Bosne i Hercegovine, a osim njega u Generalnom konzulatu radiće još nekoliko lica na poslovno tehničkim zadacima. Službeno osoblje biće iz Bosne i Hercegovine, dok postoji mogućnost da lica angažovana na tehničkim poslovima budu iz lokalne sredine.\nTrenutne aktivnosti usmerene su na pronalaženju adekvatne lokacije, odnosno prostora u kojem će se nalaziti Generalni konzulat.


Drugi Sabor violinista Srbije biće održan kako je i planirano, u avgustu – GMinfo\nNa današnjem sastanaku organizacionog odbora Sabora violinista Srbije doneta je odluka da drugi Sabor, uprkos nedoumicama koje je izazvala epidemiološka situacija u našoj zemlji, ipak bude održan kako je i planirano od 14. do 16. avgusta u selu Pranjani, saopštavaju iz kabineta predsednika opštine.\nNa sastanku su razmatrani svi aspekti organizacije Sabora, kao i mogućnost finansijske podrške Opštine Gornji Milanovac, ali i milanovačkih privrednika.\n– Mi se nadamo mnogo većoj poseti nego prošle godine, s obzirom da će ove godine biti verovatno smanjen broj turista iz Srbije koji će putovati u i\nsastanak OO Drugog Sabora violinista Srbije, foto: kabinet predsednika opštine\nnostranstvo te ih mi sve pozivamo da dođu i da provedu tri dana u prelepoj varošici Pranjani, u srcu Srbije i srcu Šumadije od 14. do 16. avgusta. Ono što je takođe značajno, javio nam se veliki broj violinista koji su, posle ogromnog uspeha prošlogodišnjeg Sabora, prepoznali dobro mesto za sopstvenu promociju, što je dobro, jer postati prvi violinista Srbije nije mala stvar – rekao je Dejan Kovačević, predsednik Organizacionog odbora, navodi se u saopštenju.\nIz kabineta predsednika kažu da će za pobednika Sabora i za druge uspešne učesnike biće obezbeđene adekvatne nagrade. Organizatori se nadaju da će nadmašiti prethodnu godinu, kada je preko 50.000 posetilaca prošlo kroz varošicu Pranjani, i kako kažu spremni su za nove rekorde. Idejni tvorac ove manifestacije, Gvozden Nikolić, zahvalio se Opštini Gornji Milanovac na ozbiljnoj podršci koju pruža samoj organizaciji Sabora, kaže se u saopštenju.\n– Kada je program u pitanju nastavićemo u onom našem dobrom, šumadijskom, srpskom stilu, gde će dominirati violina, naravno, i narodno muziciranje. Nećemo se priklanjati estradnim zvezdama, imamo mi dovoljno muzičara širom Srbije koji to odlično rad. Ne potcenjujem estradne zvezde, naprotiv itekako ih poštujem, ali mi nemamo novca da plaćamo basnoslovne cifre – objasnio je Nikolić, stoji u saopštenju.\nNikolić je najavio nastupe 15 vrhunskih violinista, koji su se već dokazali u svom poslu kao profesionalci, a kako je rekao, biće prostora i za omladince, ispod 15 godina starosti, ali i za seniore, koji su ulepšali brojna veselja koja pamtimo, a koji su prekoračili granicu starosti od 55 godina, stoji u saopštenju kabneta predsednika opštine.\nIzvor: kabinet predsednika opštine\nTags: Sabor violinista Srbije\nŠtefanek: Ponovo aktiviramo Sportski savez u Gornjem Milanovcu (FOTO)\nMetalac savladao Inđiju